qundao/data-zh-poetry huggingface dataset:
放鹧鸪词
作者：屈大均
朝代：清
体裁：七言绝句

白马雕鞍日日行，闺中不管绿苔生。殷勤放尔鹧鸪去，去到郎前啼几声。
故人
作者：屈大均
朝代：清
体裁：五言律诗

故人惟五老，长在匡庐山。笑我十年去，无成终不还。玉川飞瀑上，金竹大坪间。两处堪栖止，浮云且自閒。
故人
作者：屈大均
朝代：清
体裁：七言律诗

故人鸾鹤枉同群，不作明妃只魏君。岂有襄士真好色，繇来神女爱行云。刀环婉转何须赠，陇水流离早已分。一夕绸缪悲嫁毕，瀼瀼零露满罗裙。
故苑
作者：屈大均
朝代：清
体裁：七言绝句

故苑昌华在海头，离宫亦傍荔枝洲。蝉声如水流高树，催尽斜阳又一秋。
散天花浪花
作者：屈大均
朝代：清
体裁：词

吹作芙蓉上下飞。天边纤收散，是江妃。风为根蒂水为枝。天然冰朵幻，出涟漪。舞入云中不用衣。沙鸥惊复下，欲衔时，依依不认别斜晖。为伊春不用，自芳菲。
文与也为予写西洞庭图赋此以赠
作者：屈大均
朝代：清

尔祖丹青似辋川，草书团扇世争传。今君妙写沧洲趣，待诏风流在目前。乱后阊门无旧业，玉兰台馆委烽烟。移家远向天池住，文肃松楸怆墓田。东望莫釐西缥缈，天池楼阁太湖边。经营响屧琴台月，挥洒金庭玉柱烟。商山四皓多苗裔，遍植梅花林屋间。我昔采香西子径，洞庭春尽不知还。梦中林屋树苍苍，掩映人家橘柚黄。更有杨梅无数树，蒲萄处处绿阴凉。凭君点染包山翠，多写毛公洞口松。挂向长安散炎暑，一杯一朵玉芙蓉。
文与也为予写西洞庭图赋此以赠·其一
作者：屈大均
朝代：清
体裁：七言绝句

尔祖丹青似辋川，草书团扇世争传。今君妙写沧洲趣，待诏风流在目前。
文与也为予写西洞庭图赋此以赠·其三
作者：屈大均
朝代：清
体裁：七言绝句

东望莫釐西缥缈，天池楼阁太湖边。经营响屧琴台月，挥洒金庭玉柱烟。
文与也为予写西洞庭图赋此以赠·其二
作者：屈大均
朝代：清
体裁：七言绝句

乱后阊门无旧业，玉兰台馆委烽烟。移家远向天池住，文肃松楸怆墓田。
文与也为予写西洞庭图赋此以赠·其五
作者：屈大均
朝代：清
体裁：七言绝句

梦中林屋树苍苍，掩映人家橘柚黄。更有杨梅无数树，蒲萄处处绿阴凉。
文与也为予写西洞庭图赋此以赠·其六
作者：屈大均
朝代：清
体裁：七言绝句

凭君点染包山翠，多写毛公洞口松。挂向长安散炎暑，一杯一朵玉芙蓉。
文与也为予写西洞庭图赋此以赠·其四
作者：屈大均
朝代：清
体裁：七言绝句

商山四皓多苗裔，遍植梅花林屋间。我昔采香西子径，洞庭春尽不知还。
文君
作者：屈大均
朝代：清
体裁：七言绝句

绿绮琴声亦是媒，人间那得长卿才。白头吟罢重欢好，也似长门一赋来。
斑竹
作者：屈大均
朝代：清
体裁：七言律诗

斑竹枝枝拂暮烟，无情亦自泪痕鲜。美人渺渺江云外，亡国萋萋野草边。髻散不须悲堕马，魂归犹可化啼鹃。东风莫卷飞花片，留与愁人伴醉眠。
断肠
作者：屈大均
朝代：清
体裁：七言绝句

断肠无计更留欢，凤去罗帷香未残。昼下空帘愁脉脉，祗应花作美人看。
新作箨冠有赋
作者：屈大均
朝代：清
体裁：七言律诗

秋风吹汝箨兮飞，拾向空林尚未稀。汉氏峨峨冠制在，湘灵点点泪痕非。坚贞更有龙钟节，肃爽偏宜凤葛衣。五岳真形当面面，簪来随意白云归。
新兴赠李大尹
作者：屈大均
朝代：清

廿四山开彩翠分，城边惊起鹧鸪群。白云不散惟厅事，明月相逢是使君。汉代循良今复见，新州烟瘴昔曾闻。文翁教化先求友，座有相如挹素芬。莞江春色满官衙，三载笙歌拥绛纱。词客多情怜玉树，将军清啸和金笳。归心忽动秦淮水，去路遥攀大庾花。尊酒河桥相送送，梦随鸿雁到天涯。
新兴赠李大尹·其一
作者：屈大均
朝代：清
体裁：七言律诗

廿四山开彩翠分，城边惊起鹧鸪群。白云不散惟厅事，明月相逢是使君。汉代循良今复见，新州烟瘴昔曾闻。文翁教化先求友，座有相如挹素芬。
新兴赠李大尹·其二
作者：屈大均
朝代：清
体裁：七言律诗

莞江春色满官衙，三载笙歌拥绛纱。词客多情怜玉树，将军清啸和金笳。归心忽动秦淮水，去路遥攀大庾花。尊酒河桥相送送，梦随鸿雁到天涯。
新婚诗为献孟作
作者：屈大均
朝代：清

之子求婚媾，长歌美女篇。成言过十稔，乃字又三年。展转干戈后，艰难玉帛前。蹇修予最早，月已百馀圆。辛苦成凫藻，迟回得兔丝。天留琴瑟好，人与凤凰宜。鲍女仙难学，兰香笑不知。莫教衣不著，已及散花时。一曲东湖水，妆楼俯碧波。翻愁飞雪就，不奈玉箫何。烽火珊瑚树，车轮蛱蝶罗。双飞谁不羡，凤嗉正相和。曲逆长贫日，淳于始赘时。滑稽才士口，姣丽献侯姿。凤鸟媒虽拙，熊罴梦未迟。为君频缓带，明岁菊花期。
新婚诗为献孟作·其一
作者：屈大均
朝代：清
体裁：五言律诗

之子求婚媾，长歌美女篇。成言过十稔，乃字又三年。展转干戈后，艰难玉帛前。蹇修予最早，月已百馀圆。
新婚诗为献孟作·其三
作者：屈大均
朝代：清
体裁：五言律诗

一曲东湖水，妆楼俯碧波。翻愁飞雪就，不奈玉箫何。烽火珊瑚树，车轮蛱蝶罗。双飞谁不羡，凤嗉正相和。
新婚诗为献孟作·其二
作者：屈大均
朝代：清
体裁：五言律诗

辛苦成凫藻，迟回得兔丝。天留琴瑟好，人与凤凰宜。鲍女仙难学，兰香笑不知。莫教衣不著，已及散花时。
新婚诗为献孟作·其四
作者：屈大均
朝代：清
体裁：五言律诗

曲逆长贫日，淳于始赘时。滑稽才士口，姣丽献侯姿。凤鸟媒虽拙，熊罴梦未迟。为君频缓带，明岁菊花期。
新安江生寿词
作者：屈大均
朝代：清

三十才名冠六朝，朱霞天半见丰标。黄山亦是江郎笔，无数芙蓉削紫霄。白鹿骖乘弄紫箫，玉瓶甘露手亲调。浮丘在左容成右，更授丹书佐帝尧。
新安江生寿词·其一
作者：屈大均
朝代：清
体裁：七言绝句

三十才名冠六朝，朱霞天半见丰标。黄山亦是江郎笔，无数芙蓉削紫霄。
新安江生寿词·其二
作者：屈大均
朝代：清
体裁：七言绝句

白鹿骖乘弄紫箫，玉瓶甘露手亲调。浮丘在左容成右，更授丹书佐帝尧。
新年
作者：屈大均
朝代：清

新年偏雨积，最喜鸟催晴。不是岁寒客，安知春望情。酒须红粉送，花要白头迎。莺小能歌曲，参差莫断声。几日阴寒甚，年光在雨中。花教愁思尽，莺使梦魂空。腊果争儿女，春醪让老翁。收灯今岁早，人事觉匆匆。细雨无朝夕，冲寒客不过。花愁今岁少，酒恨去年多。未老辞耕作，閒惟事啸歌。河清终已矣，难俟奈君何。
新年·其一
作者：屈大均
朝代：清
体裁：五言律诗

新年偏雨积，最喜鸟催晴。不是岁寒客，安知春望情。酒须红粉送，花要白头迎。莺小能歌曲，参差莫断声。
新年·其三
作者：屈大均
朝代：清
体裁：五言律诗

细雨无朝夕，冲寒客不过。花愁今岁少，酒恨去年多。未老辞耕作，閒惟事啸歌。河清终已矣，难俟奈君何。
新年·其二
作者：屈大均
朝代：清
体裁：五言律诗

几日阴寒甚，年光在雨中。花教愁思尽，莺使梦魂空。腊果争儿女，春醪让老翁。收灯今岁早，人事觉匆匆。
新月
作者：屈大均
朝代：清

娟娟绝爱似蛾眉，不道光开玉镜迟。蛾眉宛转有数夕，玉镜团圆是阙时。皓魄初生色已妍，纤纤且勿两头圆。齐纨任尔如霜雪，团扇裁成即弃捐。
新月
作者：屈大均
朝代：清

新蛾长复长，画出天中央。且莫清光满，频含白露凉。愁生牛女夕，梦绕翠楼旁。一缕从银汉，蛛丝萦断肠。新蛾繊复繊，解画是冰蟾。镜未开朱阁，钩先挂翠帘。花怜香细点，云爱粉微沾。为学唐宫样，依依看不厌。
新月·其一
作者：屈大均
朝代：清
体裁：七言绝句

娟娟绝爱似蛾眉，不道光开玉镜迟。蛾眉宛转有数夕，玉镜团圆是阙时。
新月·其一
作者：屈大均
朝代：清
体裁：五言律诗

新蛾长复长，画出天中央。且莫清光满，频含白露凉。愁生牛女夕，梦绕翠楼旁。一缕从银汉，蛛丝萦断肠。
新月·其二
作者：屈大均
朝代：清
体裁：五言律诗

新蛾繊复繊，解画是冰蟾。镜未开朱阁，钩先挂翠帘。花怜香细点，云爱粉微沾。为学唐宫样，依依看不厌。
新月·其二
作者：屈大均
朝代：清
体裁：七言绝句

皓魄初生色已妍，纤纤且勿两头圆。齐纨任尔如霜雪，团扇裁成即弃捐。
新柳
作者：屈大均
朝代：清
体裁：七言绝句

鹅黄浅淡雪初消，拂水拖烟已万条。小得春风都解舞，憎他绝似阿蛮腰。
新眉
作者：屈大均
朝代：清
体裁：七言绝句

新眉懒画月斜斜，调粉无心注露华。解道海棠因泪化，莫教沾洒又生花。
新竹
作者：屈大均
朝代：清
体裁：五言绝句

数枝春粉嫩，箨解即琅玕。未忍青青玉，持将作钓竿。
新竹
作者：屈大均
朝代：清
体裁：七言绝句

烟梢露叶碧蒙茸，迸出新林尽箨龙。青玉雨馀春粉少，楚辞多写墨香浓。
新篁
作者：屈大均
朝代：清

粉箨春初解，风多压向西。阴生双野岸，绿杀一花溪。笋迸云根乱，梢横水影低。青光教斫取，诗向腻香题。到梢犹抱箨，不厌出林长。笋乱愁侵砌，根多恐过墙。钓须竿拂月，冠要箬含霜。老有龙钟节，为簪更未央。
新篁·其一
作者：屈大均
朝代：清
体裁：五言律诗

粉箨春初解，风多压向西。阴生双野岸，绿杀一花溪。笋迸云根乱，梢横水影低。青光教斫取，诗向腻香题。
新篁·其二
作者：屈大均
朝代：清
体裁：五言律诗

到梢犹抱箨，不厌出林长。笋乱愁侵砌，根多恐过墙。钓须竿拂月，冠要箬含霜。老有龙钟节，为簪更未央。
方塘
作者：屈大均
朝代：清
体裁：七言绝句

一丈方塘亦养鱼，水深不得种芙蕖。月光多作金波满，花影长含玉镜虚。
方湘九年十五时割臂肉疗其伯父疾诗以赠之
作者：屈大均
朝代：清
体裁：五言律诗

嗟君年十五，肉作返生香。伯父恩难报，仙人药不良。血花红在臂，刀口冷含霜。一脔丘山重，皇天鉴未央。
族兄鸣生翁八十有一生日口占为寿
作者：屈大均
朝代：清

地当南极老人多，况复沙亭满太和。兄在吾宗今最长，千钟将奈寿星何。兄采芝华弟采薇，薇香不似紫芝肥。衣冠甚伟他年得，与尔同扶鸿鹄飞。君年一百还馀九，是我如君八十时。倘得杖朝兼杖国，求兄海上与安期。今宵只有岁星明，织女银河渡未成。欲为吾兄酌天酒，碧梧枝上露华清。
族兄鸣生翁八十有一生日口占为寿·其一
作者：屈大均
朝代：清
体裁：七言绝句

地当南极老人多，况复沙亭满太和。兄在吾宗今最长，千钟将奈寿星何。
族兄鸣生翁八十有一生日口占为寿·其三
作者：屈大均
朝代：清
体裁：七言绝句

君年一百还馀九，是我如君八十时。倘得杖朝兼杖国，求兄海上与安期。
族兄鸣生翁八十有一生日口占为寿·其二
作者：屈大均
朝代：清
体裁：七言绝句

兄采芝华弟采薇，薇香不似紫芝肥。衣冠甚伟他年得，与尔同扶鸿鹄飞。
族兄鸣生翁八十有一生日口占为寿·其四
作者：屈大均
朝代：清
体裁：七言绝句

今宵只有岁星明，织女银河渡未成。欲为吾兄酌天酒，碧梧枝上露华清。
无闷·娱江亭雨中作
作者：屈大均
朝代：清
体裁：词

城束双江，亭俯万峰，烟雨迷离望眼。恨久客无端。故园非远。望得秋凉飒爽，有搅梦，风将疏竹卷。竹声更苦，烟啼露咽。忍教魂断。休叹。有人管。是几朵芙蓉，镇同萧散。任冷落炊烟，玉琴迟典。要向丰湖好景，待月上、梅花弹僧院。更一笛、吹破閒愁，颓放舵楼西返。
无题
作者：屈大均
朝代：清
体裁：七言律诗

暖老双双燕玉同，况多沉水爇熏笼。马缨蝴蝶妆都好，莺粟樱桃笑总工。春色全归朱阁里，轻寒半入玉杯中。紫烟不断香狼藉，曲曲云屏隔尽风。
日出曲
作者：屈大均
朝代：清
体裁：五言绝句

日出罢新妆，珠帘映水光。采莲侬不去，湖里有鸳鸯。
日月二泉井
作者：屈大均
朝代：清
体裁：七言律诗

月泉西出日泉东，日月光生二井中。南海波潮从口上，朱明门户与心通。朝含真气知天一，夕有青光似碧空。汲取寒华供茗饮，仙人美禄此无穷。
日食
作者：屈大均
朝代：清
体裁：五言律诗

端阳逢日食，惨澹蓟门边。黑水无全地，黄云有半天。鲁阳戈尚在，羲仲御应旋。万里蒲甘国，龙旗正倒悬。
旧业
作者：屈大均
朝代：清
体裁：五言绝句

旧业多花药，归来春正妍。罗浮峰四百，一日一峰眠。
旧京感怀
作者：屈大均
朝代：清

羽翼秋高未奋飞，移家偏向帝王畿。文章总为先朝作，涕泪私从旧内挥。燕雀湖空芳草长，胭脂井满落花肥。城边亦有阴山在，怪得风沙暗翠微。内桥东去是长干，马上春人拥薄寒。三月风光愁里渡，六朝花柳梦中看。江南哀后无词赋，塞北归来有羽翰。形势只馀抔土在，钟山何必更龙蟠。
旧京感怀·其一
作者：屈大均
朝代：清
体裁：七言律诗

羽翼秋高未奋飞，移家偏向帝王畿。文章总为先朝作，涕泪私从旧内挥。燕雀湖空芳草长，胭脂井满落花肥。城边亦有阴山在，怪得风沙暗翠微。
旧京感怀·其二
作者：屈大均
朝代：清
体裁：七言律诗

内桥东去是长干，马上春人拥薄寒。三月风光愁里渡，六朝花柳梦中看。江南哀后无词赋，塞北归来有羽翰。形势只馀抔土在，钟山何必更龙蟠。
早发大同作
作者：屈大均
朝代：清
体裁：七言律诗

鸡鸣人起大同城，笳鼓凄凄出塞声。青冢风高貂不暖，白河霜滑马难行。髡钳昔日图成事，沟壑今朝欲殉名。枉历三关征战地，无繇一奋曼胡缨。
早春喜宛平陈健夫枉顾沙亭村居
作者：屈大均
朝代：清

半亩虎门西，门临涨海低。人随潮水至，马向落花嘶。鸡黍高堂作，琴书稚子携。君生孤竹里，只解爱夷齐。易水悲歌后，燕人始有风。屠沽当日好，市井至今雄。山绕黄花北，河吞碣石东。君才畿辅少，北鄙不相同。怜予栖遁处，谷口四无邻。白鹭须孤往，青山少一人。弄书儿女小，为道岁时新。未有蠲愁物，凭君赋绝伦。殷勤山喜鹊，不遣片帆回。月为弹琴上，花因酌酒开。水声乾白石，山影湿苍苔。连日须阴雨，留人在啸台。明日零陵去，还寻屈氏乡。子孙三户少，汤沐九疑长。鸾鸟须多语，兰荪不独香。那能似潇水，随尔入清湘。
早春喜宛平陈健夫枉顾沙亭村居·其一
作者：屈大均
朝代：清
体裁：五言律诗

半亩虎门西，门临涨海低。人随潮水至，马向落花嘶。鸡黍高堂作，琴书稚子携。君生孤竹里，只解爱夷齐。
早春喜宛平陈健夫枉顾沙亭村居·其三
作者：屈大均
朝代：清
体裁：五言律诗

怜予栖遁处，谷口四无邻。白鹭须孤往，青山少一人。弄书儿女小，为道岁时新。未有蠲愁物，凭君赋绝伦。
早春喜宛平陈健夫枉顾沙亭村居·其二
作者：屈大均
朝代：清
体裁：五言律诗

易水悲歌后，燕人始有风。屠沽当日好，市井至今雄。山绕黄花北，河吞碣石东。君才畿辅少，北鄙不相同。
早春喜宛平陈健夫枉顾沙亭村居·其五
作者：屈大均
朝代：清
体裁：五言律诗

明日零陵去，还寻屈氏乡。子孙三户少，汤沐九疑长。鸾鸟须多语，兰荪不独香。那能似潇水，随尔入清湘。
早春喜宛平陈健夫枉顾沙亭村居·其四
作者：屈大均
朝代：清
体裁：五言律诗

殷勤山喜鹊，不遣片帆回。月为弹琴上，花因酌酒开。水声乾白石，山影湿苍苔。连日须阴雨，留人在啸台。
早春宴集三闾书院即事
作者：屈大均
朝代：清
体裁：七言律诗

海岸犹馀积雪光，春寒绝不似炎方。莺声亦有江南好，梅蕊从无塞北香。五柳春秋空甲子，三闾歌舞是东皇。嘉辰宴会良难得，且共衔杯到夕阳。
早秋客中作
作者：屈大均
朝代：清
体裁：五言律诗

秋含片雨来，落叶一声催。萧瑟悲为客，苍茫畏上台。梦随微月去，魂逐冷风回。不及清猿甚，无情得尽哀。
昆湖同毛子晋作
作者：屈大均
朝代：清
体裁：五言律诗

稻田三尺水，茅屋几重山。日出渔樵散，花开鸡犬閒。芳春犹未晚，故国不须还。且共琴川叟，扁舟兰杜间。
昌平道中
作者：屈大均
朝代：清

落日昌平道，愁从关塞归。九门吹画角，万户捣寒衣。伏草黄狐啸，衔芦白雁飞。朝宗桥下水，呜咽出金微。可怜陵寝地，千里草离离。二水沙河在，双桥御道移。水泉边马识，风候野驼知。亦有城头月，苍苍似汉时。
昌平道中·其一
作者：屈大均
朝代：清
体裁：五言律诗

落日昌平道，愁从关塞归。九门吹画角，万户捣寒衣。伏草黄狐啸，衔芦白雁飞。朝宗桥下水，呜咽出金微。
昌平道中·其二
作者：屈大均
朝代：清
体裁：五言律诗

可怜陵寝地，千里草离离。二水沙河在，双桥御道移。水泉边马识，风候野驼知。亦有城头月，苍苍似汉时。
明妃
作者：屈大均
朝代：清

阴山一望战云寒，汉月凄凄不忍看。都尉不辞封右校，明妃何惜嫁呼韩。自作新辞教绿珠，明君舞罢赐珊瑚。翔风莫抱房中怨，塞上阏氏似尔无。琵琶马上送蛾眉，汉帝思同公主时。善舞明君梁氏女，不甘秋草学阏氏。
明妃·其一
作者：屈大均
朝代：清
体裁：七言绝句

阴山一望战云寒，汉月凄凄不忍看。都尉不辞封右校，明妃何惜嫁呼韩。
明妃·其三
作者：屈大均
朝代：清
体裁：七言绝句

琵琶马上送蛾眉，汉帝思同公主时。善舞明君梁氏女，不甘秋草学阏氏。
明妃·其二
作者：屈大均
朝代：清
体裁：七言绝句

自作新辞教绿珠，明君舞罢赐珊瑚。翔风莫抱房中怨，塞上阏氏似尔无。
明妃庙
作者：屈大均
朝代：清

明妃祠枕楚江沙，万壑群山夹道斜。明月尚悬香水镜，芙蓉早堕玉门笳。羞同公主随胡俗，幸似阏氏在汉家。终古秭归哀怨地，杜鹃声里有琵琶。香火凄凉带夕曛，明妃村口大江分。紫台环佩依神女，黄鹄精魂逐细君。易托春心惟碧草，难消杀气是黄云。家邻屈宋风流似，怨曲遗音满水濆。红颜亦可映中华，诏赐单于出内家。为汉自应高俎豆，宁胡岂敢惜风沙。香溪夜夜长无月，紫塞年年始有花。多少落梅悲粪土，无情最是大胡笳。野庙空林宿鹭群，山花和泪落纷纷。无穷翁主成青草，有恨瑶姬化彩云。清似苧萝溪荡漾，香连巫峡雨氤氲。只今流落龙荒客，未嫁呼韩已似君。
明妃庙·其一
作者：屈大均
朝代：清
体裁：七言律诗

明妃祠枕楚江沙，万壑群山夹道斜。明月尚悬香水镜，芙蓉早堕玉门笳。羞同公主随胡俗，幸似阏氏在汉家。终古秭归哀怨地，杜鹃声里有琵琶。
明妃庙·其三
作者：屈大均
朝代：清
体裁：七言律诗

红颜亦可映中华，诏赐单于出内家。为汉自应高俎豆，宁胡岂敢惜风沙。香溪夜夜长无月，紫塞年年始有花。多少落梅悲粪土，无情最是大胡笳。
明妃庙·其二
作者：屈大均
朝代：清
体裁：七言律诗

香火凄凉带夕曛，明妃村口大江分。紫台环佩依神女，黄鹄精魂逐细君。易托春心惟碧草，难消杀气是黄云。家邻屈宋风流似，怨曲遗音满水濆。
明妃庙·其四
作者：屈大均
朝代：清
体裁：七言律诗

野庙空林宿鹭群，山花和泪落纷纷。无穷翁主成青草，有恨瑶姬化彩云。清似苧萝溪荡漾，香连巫峡雨氤氲。只今流落龙荒客，未嫁呼韩已似君。
明妃词
作者：屈大均
朝代：清
体裁：五言绝句

心逐边风远，流悲入汉庭。虽为沙漠草，终古亦青青。
明月寺作
作者：屈大均
朝代：清
体裁：五言律诗

罗浮明月寺，寺外即罗浮。万壑梅花乱，千峰瀑布流。天鸡鸣日观，玉女下云楼。邀我蓬莱去，翼飘紫绮裘。
明月棹孤舟
作者：屈大均
朝代：清
体裁：词

恁似桃花容易醉，芳颜拼、一春憔悴。怕见青山，芙蓉叠叠，为似个人云髻。点点襟前红是泪，浣教去、旧痕没计。乳燕谁家，啼鹃何代，忍说废兴详细。
明月逐人来
作者：屈大均
朝代：清
体裁：词

流光如水。芙蓉初洗。玲珑影、镜中谁似。露华沾湿，多半寒相倚。甚处窥他新蕊。吹满红阴，生怕梧桐乱尔。萧疏处、萤穿未已。素飙偏早，催据秋霜始。乍褪殷勤结子。
明月逐人来·新月
作者：屈大均
朝代：清
体裁：词

眉痕轻碧。纤纤初画，微开镜、素娥无力。兔儿何处，相顾无消息。待满雌雄方识。谁见娟娟，不向兰闺深忆。蛾长短、无人怜惜。两头青黛，应似春山滴。只怕愁烟空积。
明月逐人来·秋夕与内子昭平夫人小酌
作者：屈大均
朝代：清
体裁：词

梅花开酿。芙蓉相向。秋蟾照、翠楼冰亮。夜寒多露，休把深杯让。早识卿卿雅量。难得鸳鸯，白首情逾酣畅。双箫起，声嫌轻飏。月斜未睡，犹倚帘栊望。隐隐潮难初唱。
易水行
作者：屈大均
朝代：清
体裁：古风

荆卿匕首渐离筑，诸侯宾客一时哭。筑声总为故人悲，下报知交擿不迟。白首相要在一死，缟冠相送未多时。生劫宁因燕太子，深雠多为樊于期。风雨萧萧生易水，一歌直与招魂似。吾家渐离应与俱，彼竖舞阳安用此。亦知此去事无成，争奈田光一死轻。剑术虽工亦何益，丈夫原不为功名。
昔我
作者：屈大均
朝代：清
体裁：五言律诗

昔我浮家去，依依在汉阳。无穷惟木叶，不忍过潇湘。白鹭同华发，青山是故乡。不知渔父意，何事爱沧浪。
春人曲
作者：屈大均
朝代：清
体裁：五言律诗

春从江上至，先入美人心。笑是桃华好，愁惟绿草深。竹枝传旧怨，团扇写新吟。欲寄离居者，殷勤托翠禽。
春从天上来·为前制府大司马吴公寿
作者：屈大均
朝代：清
体裁：词

梅萼争红，向亚相生朝，开边春丛。冻含香雪，晴弄和风，绿毛凤子相从。正衮衣清暇，罢节钺、洗沐佗宫。恐京朝，愿朝廷更假，三载居东。公如古公天寿，得白兔双丸，绿髓青瞳。好德康宁，年过耆艾，未来耇造无穷。作万民师保，将雅颂、尽变鸾中。更歌风，俾圣人膏馥，沾丐童蒙。
春从天上来·寿制附府大司马吴公
作者：屈大均
朝代：清
体裁：词

几载炎方。总两粤诸侯，师保堂堂。衮衣开府，彤矢安疆，五井星宿光芒。笑汉时大长，逾百岁、魋结称王。我君公，但南方虎拜，东海鹰扬。长随丽空双曜，作守日黄人，出入扶桑。沐浴精华，卿云葩烂。更多倬彼文章。写五臣谟训，和骚雅，传与旂常。养群贤，看天冲舆卫，雷雨同行。
春光好
作者：屈大均
朝代：清
体裁：词

花似笑，柳如愁。总风流。独有伤春人不好，雪盈头。憎他乳燕鸣鸠。一个个、双栖画楼。不肯拆开飞教子，趁风柔。
春尽
作者：屈大均
朝代：清

清明正是最愁时，泪作空濛细雨丝。春色欲寻无处所，莺花不遣恨人知。细雨春山乱出泉，愁随流水日涓涓。泪痕留与青青草，半作棠梨半杜鹃。一夕春归失丽华，无多蛱蝶扑晴沙。红馀杜宇无非血，白到棠梨不是花。
春尽·其一
作者：屈大均
朝代：清
体裁：七言绝句

清明正是最愁时，泪作空濛细雨丝。春色欲寻无处所，莺花不遣恨人知。
春尽·其三
作者：屈大均
朝代：清
体裁：七言绝句

一夕春归失丽华，无多蛱蝶扑晴沙。红馀杜宇无非血，白到棠梨不是花。
春尽·其二
作者：屈大均
朝代：清
体裁：七言绝句

细雨春山乱出泉，愁随流水日涓涓。泪痕留与青青草，半作棠梨半杜鹃。
春山
作者：屈大均
朝代：清
体裁：七言绝句

春山只在翠眉间，休向云门镜水攀。鬓影吹人香不已，羡他蝴蝶逐风还。
春怀
作者：屈大均
朝代：清
体裁：五言律诗

泉下多吾友，兼之窈窕姿。镜台馀落粉，花径失香綦。燕子皆双宿，樱桃不独枝。相思无日夜，不觉鬓成丝。
春思
作者：屈大均
朝代：清
体裁：古风

毵毵西苑柳，拂水最多丝。岁岁嬉春节，风流不自持。无人犹独舞，有客正相思。欲折长条寄，天涯不可知。
春怨
作者：屈大均
朝代：清

春来只烟雨，何必更留春。啼乌声声恨，情多太管人。桃花元有泪，不必雨啼红。滴滴苍苔上，吹乾恨晓风。春山无远近，雨过总青青。云作蛾眉黛，愁人是翠屏。春色已牵肠，何须柳带长。海棠经泪洗，花白似秋霜。
春怨·其一
作者：屈大均
朝代：清
体裁：五言绝句

春来只烟雨，何必更留春。啼乌声声恨，情多太管人。
春怨·其三
作者：屈大均
朝代：清
体裁：五言绝句

春山无远近，雨过总青青。云作蛾眉黛，愁人是翠屏。
春怨·其二
作者：屈大均
朝代：清
体裁：五言绝句

桃花元有泪，不必雨啼红。滴滴苍苔上，吹乾恨晓风。
春怨·其四
作者：屈大均
朝代：清
体裁：五言绝句

春色已牵肠，何须柳带长。海棠经泪洗，花白似秋霜。
春感
作者：屈大均
朝代：清

愁因风雨甚，望暖一春心。悲咽天何事，阴寒日已深。莺花那自保，烟草故相侵。一自伤摇落，萧条直至今。开门无一可，日与世情疏。老欲慵耕砚，贫犹贵卖书。峡猿三恸后，山鬼九歌馀。情尽因衰疾，枯桐恨不如。亦知天啜泣，不是雨淫淫。岂有三春色，都成一片阴。冲寒花有力，催曙鸟无心。安得阳和满，年光尽意寻。年华阴雨里，春祗萝中看。天岂知长夜，人空苦剧寒。花含当日恨，莺失故人欢。想像芳林下，风流再见难。
春感·其一
作者：屈大均
朝代：清
体裁：五言律诗

愁因风雨甚，望暖一春心。悲咽天何事，阴寒日已深。莺花那自保，烟草故相侵。一自伤摇落，萧条直至今。
春感·其三
作者：屈大均
朝代：清
体裁：五言律诗

亦知天啜泣，不是雨淫淫。岂有三春色，都成一片阴。冲寒花有力，催曙鸟无心。安得阳和满，年光尽意寻。
春感·其二
作者：屈大均
朝代：清
体裁：五言律诗

开门无一可，日与世情疏。老欲慵耕砚，贫犹贵卖书。峡猿三恸后，山鬼九歌馀。情尽因衰疾，枯桐恨不如。
春感·其四
作者：屈大均
朝代：清
体裁：五言律诗

年华阴雨里，春祗萝中看。天岂知长夜，人空苦剧寒。花含当日恨，莺失故人欢。想像芳林下，风流再见难。
春日仙寒草堂作
作者：屈大均
朝代：清
体裁：七言绝句

一声黄鸟一深杯，尽日林中户不开。惟有东风怜寂寞，时时吹得落花来。
春日代州郊外作
作者：屈大均
朝代：清
体裁：七言律诗

青山一路带滹沱，复有垂杨拂玉珂。调马正宜春草软，望乡争奈白云多。美人花里扬鞭出，上客林中射雉过。相与晋王祠畔饮，英雄往事一悲歌。
春日喜从弟无极至东莞赋赠
作者：屈大均
朝代：清

我学老莱子，婆娑膝下时。弄雏殊未已，采药更何之。汝自圭峰曲，来寻莞水湄。林中无所有，祗赠白华枝。与子传家学，离骚廿五篇。楚人元善怨，渔父岂为仙。以道娱萱草，于春返药田。紫荆花一树，知为弟兄妍。
春日喜从弟无极至东莞赋赠·其一
作者：屈大均
朝代：清
体裁：五言律诗

我学老莱子，婆娑膝下时。弄雏殊未已，采药更何之。汝自圭峰曲，来寻莞水湄。林中无所有，祗赠白华枝。
春日喜从弟无极至东莞赋赠·其二
作者：屈大均
朝代：清
体裁：五言律诗

与子传家学，离骚廿五篇。楚人元善怨，渔父岂为仙。以道娱萱草，于春返药田。紫荆花一树，知为弟兄妍。
春日喜友人过访春山草堂
作者：屈大均
朝代：清

春来始落叶，叶尽梨花开。有客凤城至，一花倾一杯。地得南风湿，天含细雨寒。与君同玉簟，归去待花残。
春日喜友人过访春山草堂·其一
作者：屈大均
朝代：清
体裁：五言绝句

春来始落叶，叶尽梨花开。有客凤城至，一花倾一杯。
春日喜友人过访春山草堂·其二
作者：屈大均
朝代：清
体裁：五言绝句

地得南风湿，天含细雨寒。与君同玉簟，归去待花残。
春日广州西郊远公禅院登楼怅望有作
作者：屈大均
朝代：清
体裁：五言排律

芳华南汉苑，十里半陂塘。菱藕家家美，槐榕处处凉。逢师兰若启，留客素琴张。佛日人天喜，仙云殿宇光。清斋冰簟设，妙供玉盘将。笋嫩新春雨，葵肥隔岁霜。充蔬兼野蕨，作豉杂蛮姜。饭白知粳米，茶甘识蔗浆。露应天女洒，酥似雪山尝。一磬鸣空际，诸禽下夕阳。众生禅悦食，童子咒心香。户外絺罗毕，畦中足稻粱。莺声纷出谷，蝶影乱过墙。柳拂多游骑，花衔少牧羊。楼端临雁翅，槛外俯鱼梁。山走斜穿海，城回曲抱冈。荔枝连北郭，菰米接西场。药市棠梨满，花田蔓草长。珊瑚番客井，茉莉疍人庄。一塔从萧氏，双台自越王。丸泥难割据，尺上几兴亡。龙虎争何益，鸟鸢啄可伤。人头频作岭，马革未还乡。故老犹挥涕，遗军尚裹疮。乾坤归粪土，邑里逐沧桑。慧远诗休纪，瞿昙法好忘。无心回浩劫，有力尽慈航。白社求威辇，诃林得仲翔。教移濠上宅，来作瀼西堂。稍近东林寺，閒分大士床。无生那用学，却老尽馀方。衣可芙蓉布，眠须菡萏房。灌输还负瓮，捃拾更提筐。暮止龟峰下，朝行蚬浦傍。时邀秋水论，永遣竹林狂。置酒成三笑，欢娱正未央。
春日怀故园作
作者：屈大均
朝代：清
体裁：五言律诗

春光生雨后，万象喜新晴。雾以南风盛，云含朔雪明。江干愁作客，谷口忆归耕。十亩无先业，终怀鸿鹄情。
春日怀白华园
作者：屈大均
朝代：清
体裁：古风

樱桃花发吴溪香，客里看春黯自伤。可怀海燕差池羽，挟子翻飞归画梁。我家远在番禺县，此日春人事游宴。翡翠城边柳正垂，琵琶洲畔莺初啭。旧栽梅树玉堂边，我母折梅大士前。松风隔水吹朝梵，山月含霜炤夜禅。一别乡园经四载，浮云舒捲瀰沧海。五色明珠不肯投，千金匕首依然在。纷纷天下逐雌雄，安期枉去说重瞳。仙人本为苍生出，大道难令浊世容。楚客空知笑衰凤，叶公不解好真龙。徘徊歧路将何适，采采芳兰三叹息。弱弟虽承菽水欢，鲜民未尽耕渔职。鸿雁飞飞向塞天，谁怜落羽屡惊弦。弋人应念衔书苦，万里飘零非偶然。
春日曲
作者：屈大均
朝代：清

流莺无事极，啼遍落花前。笑杀垂垂柳，临风只爱眠。日暖人多梦，春来物有情。林花知客恨，开落不分明。
春日曲
作者：屈大均
朝代：清

花落如流水，青春又一时。美人天上去，明月作蛾眉。初日流妆阁，春禽语画眉。可怜阶下草，寸寸是相思。
春日曲
作者：屈大均
朝代：清
体裁：五言绝句

蜂食花须落，黄沾几案多。海棠开未遍，已炙玉颜酡。
春日曲
作者：屈大均
朝代：清
体裁：五言绝句

辛苦黄莺儿，声声为别离。尽将闺里意，啼与落花知。
春日曲·其一
作者：屈大均
朝代：清
体裁：五言绝句

流莺无事极，啼遍落花前。笑杀垂垂柳，临风只爱眠。
春日曲·其一
作者：屈大均
朝代：清
体裁：五言绝句

花落如流水，青春又一时。美人天上去，明月作蛾眉。
春日曲·其三
作者：屈大均
朝代：清
体裁：五言绝句

日暖人多梦，春来物有情。林花知客恨，开落不分明。
春日曲·其二
作者：屈大均
朝代：清
体裁：五言绝句

初日流妆阁，春禽语画眉。可怜阶下草，寸寸是相思。
春日步出青溪寻
作者：屈大均
朝代：清
体裁：七言律诗

青溪一曲亦天河，往日张星此影娥。芳草又教南苑失，飞花曾拂翠华过。秦淮水合穿朱雀，幕府云开散紫驼。痛饮且乘春未晚，中山事业已蹉跎。
春日沙亭作
作者：屈大均
朝代：清

梨叶春方落，无霜亦自红。移花教日到，疏竹使烟通。北洒过云雨，南吹作雾风。故人抱琴至，清响满墙东。雾重知天暖，今朝减一衣。雨应随湿至，风已送寒微。芳草愁将满，桃花恐遂稀。莺雏娇不语，似惜美人违。
春日沙亭作·其一
作者：屈大均
朝代：清
体裁：五言律诗

梨叶春方落，无霜亦自红。移花教日到，疏竹使烟通。北洒过云雨，南吹作雾风。故人抱琴至，清响满墙东。
春日沙亭作·其二
作者：屈大均
朝代：清
体裁：五言律诗

雾重知天暖，今朝减一衣。雨应随湿至，风已送寒微。芳草愁将满，桃花恐遂稀。莺雏娇不语，似惜美人违。
春日洪州西山作
作者：屈大均
朝代：清
体裁：五言律诗

迢递苍山路，洪崖不可寻。风雷悬绝壁，花药暗长林。晚水东西渡，春禽下上音。回看歌舞地，高阁自城阴。
春日登粤王台作
作者：屈大均
朝代：清
体裁：七言律诗

朝汉而今事未非，蒲桃宫锦奉恩晖。书生有策除黄屋，帝子无心出绛衣。春色早将兵气散，南天先见翠华飞。台边一路通京阙，肯使云山尚采薇。
春日过访王用礿园亭作
作者：屈大均
朝代：清

铁炉城内巷，君作一丘园。水竹频无路，烟花似在村。蝶同居士梦，莺与美人言。幽赏忘归去，依依为绿尊。行行渐入林，春自一家深。二亩花犹少，三年柳已阴。番山微见影，瀑水似闻音。自此长来往，听君弄玉琴。
春日过访王用礿园亭作·其一
作者：屈大均
朝代：清
体裁：五言律诗

铁炉城内巷，君作一丘园。水竹频无路，烟花似在村。蝶同居士梦，莺与美人言。幽赏忘归去，依依为绿尊。
春日过访王用礿园亭作·其二
作者：屈大均
朝代：清
体裁：五言律诗

行行渐入林，春自一家深。二亩花犹少，三年柳已阴。番山微见影，瀑水似闻音。自此长来往，听君弄玉琴。
春日雨花台眺望有感
作者：屈大均
朝代：清

烟云霏霏碧草齐，断肠春在孝陵西。松楸折尽寒山露，无处堪容杜宇啼。高台一上一含悲，况复清明上巳时。多谢朝烟兼暮雨，不令人见蒋山姿。二陵寒食雨连天，禾黍荒凉复几年。愁绝江南空骋望，君臣犹隔九疑烟。春去风花飞更狂，马蹄无主踏残香。丝丝最恨河边柳，日夕牵愁短复长。朱雀门前花草空，明驼尽载景阳宫。六朝春色龙沙去，一片江南雁塞同。
春日雨花台眺望有感·其一
作者：屈大均
朝代：清
体裁：七言绝句

烟云霏霏碧草齐，断肠春在孝陵西。松楸折尽寒山露，无处堪容杜宇啼。
春日雨花台眺望有感·其三
作者：屈大均
朝代：清
体裁：七言绝句

二陵寒食雨连天，禾黍荒凉复几年。愁绝江南空骋望，君臣犹隔九疑烟。
春日雨花台眺望有感·其二
作者：屈大均
朝代：清
体裁：七言绝句

高台一上一含悲，况复清明上巳时。多谢朝烟兼暮雨，不令人见蒋山姿。
春日雨花台眺望有感·其五
作者：屈大均
朝代：清
体裁：七言绝句

朱雀门前花草空，明驼尽载景阳宫。六朝春色龙沙去，一片江南雁塞同。
春日雨花台眺望有感·其四
作者：屈大均
朝代：清
体裁：七言绝句

春去风花飞更狂，马蹄无主踏残香。丝丝最恨河边柳，日夕牵愁短复长。
春望
作者：屈大均
朝代：清
体裁：七言绝句

烟雨催春春欲归，荒城最少是芳菲。生憎浦口多鸿雁，食尽芦花未北飞。
春水
作者：屈大均
朝代：清
体裁：七言绝句

春来新水满炎洲，步步鱼花载满舟。天半羚羊悬一口，西江吞吐北江流。
春水
作者：屈大均
朝代：清
体裁：七言绝句

春水诸鱼啸子时，西江步步有渔师。雨多榕叶溪流塞，细拨文涟下钓丝。
春水
作者：屈大均
朝代：清
体裁：五言绝句

春水连桃叶，垂杨满石城。兴亡无限恨，啼杀六朝莺。
春湖曲
作者：屈大均
朝代：清
体裁：五言律诗

士女春游早，梅花折满船。飞来玄墓雪，香散太湖天。渔父歌明月，夷光出紫烟。鸳鸯谁似汝，长在浣纱边。
春草
作者：屈大均
朝代：清
体裁：古风

雨多青草喜，春半已连天。迷却王孙路，萋萋又一年。紫骝嘶未已，黄蝶影无边。况有蘼芜恨，新人非昔年。
春草
作者：屈大均
朝代：清
体裁：七言绝句

龙消香粉郁金油，掠鬓光同素面流。春草自来偏善舞，弓腰贴地解人愁。
春草碧·伤稚女啊雁
作者：屈大均
朝代：清
体裁：词

雁门生汝因名雁。抱上白驼鞍，风霜惯。行尽紫塞长城，边女争看与珠钿。怜惜小雏鹰，啼花嫩。那畏腊月天寒，炎州路远。越鸟一双双，南枝返。天妒人月频圆，箫声忽使秦楼断。纤素只三龄，同命短。
春迟
作者：屈大均
朝代：清
体裁：七言绝句

今年春早却春迟，冻死莺花春不知。凄绝清明纷雨雪，苦寒如在雁门时。
春闺曲
作者：屈大均
朝代：清

小小比肩时，春来忍别离。不须烧鹊脑，已使妾相思。花豸尽情啼，郎行莫陇西。花含红泪落，片片湿香闺。身是珠儿女，穿钗不穿珠。将珠求媚蝶，一一系罗襦。香薰长在手，不必辟寒犀。心字烧难烬，和花作燕泥。愿作秭归鸟，催君春暮归。当归还有草，相寄莫相违。
春闺曲·其一
作者：屈大均
朝代：清
体裁：五言绝句

小小比肩时，春来忍别离。不须烧鹊脑，已使妾相思。
春闺曲·其三
作者：屈大均
朝代：清
体裁：五言绝句

身是珠儿女，穿钗不穿珠。将珠求媚蝶，一一系罗襦。
春闺曲·其二
作者：屈大均
朝代：清
体裁：五言绝句

花豸尽情啼，郎行莫陇西。花含红泪落，片片湿香闺。
春闺曲·其五
作者：屈大均
朝代：清
体裁：五言绝句

愿作秭归鸟，催君春暮归。当归还有草，相寄莫相违。
春闺曲·其四
作者：屈大均
朝代：清
体裁：五言绝句

香薰长在手，不必辟寒犀。心字烧难烬，和花作燕泥。
昨夕
作者：屈大均
朝代：清

昨夕凉风至，秋因片雨深。一天新涕泪，万里旧愁心。呜咽野猿啸，潺湲流水音。无人传苦调，一一入清琴。秋声一二叶，已似暮猿吟。况复含风雨，弥令多苦音。愁当松户月，忍弄石堂琴。香绝无人处，幽兰知此心。
昨夕·其一
作者：屈大均
朝代：清
体裁：五言律诗

昨夕凉风至，秋因片雨深。一天新涕泪，万里旧愁心。呜咽野猿啸，潺湲流水音。无人传苦调，一一入清琴。
昨夕·其二
作者：屈大均
朝代：清
体裁：五言律诗

秋声一二叶，已似暮猿吟。况复含风雨，弥令多苦音。愁当松户月，忍弄石堂琴。香绝无人处，幽兰知此心。
昭君
作者：屈大均
朝代：清

今日汉家子，谁非粪上英。琵琶弹马上，哀怨莫分明。玉貌同秋草，青青岂得长。已安殊类久，妻子亦何伤。
昭君·其一
作者：屈大均
朝代：清
体裁：五言绝句

今日汉家子，谁非粪上英。琵琶弹马上，哀怨莫分明。
昭君·其二
作者：屈大均
朝代：清
体裁：五言绝句

玉貌同秋草，青青岂得长。已安殊类久，妻子亦何伤。
昭君怨
作者：屈大均
朝代：清
体裁：词

春恨天山难到。心作汉家青草。万里逐愁烟。雁门边。不爱阏氏爱汝。命薄未同翁主。黄鹄莫思归。泪沾衣。
昭君曲
作者：屈大均
朝代：清

憔悴朱颜出塞时，殷勤山上采燕支。无功正复惭西子，薄命何曾怨画师。魂魄千秋逐细君，月明南指汉宫云。将军不夺阏氏去，未见功名可冠军。
昭君曲·其一
作者：屈大均
朝代：清
体裁：七言绝句

憔悴朱颜出塞时，殷勤山上采燕支。无功正复惭西子，薄命何曾怨画师。
昭君曲·其二
作者：屈大均
朝代：清
体裁：七言绝句

魂魄千秋逐细君，月明南指汉宫云。将军不夺阏氏去，未见功名可冠军。
昭江夜行作
作者：屈大均
朝代：清
体裁：五言律诗

江天寒色惨，初月不成黄。未夕已生雾，将春始有霜。无能酬父老，不敢忆家乡。终岁劳军事，徒令白发长。
昭江春望代景子
作者：屈大均
朝代：清

黄皮裤褶已全收，泪洒空山葬紫骝。意气不堪三战尽，功名难向一人求。阴阴桑柘鸡声午，渺渺云山雁影秋。归去故园高卧好，男儿岂必尽封侯。春山雨过翠微新，千嶂青青欲染人。芳草渐侵樵路暗，落花初点野田匀。将归海峤嗟无计，已谢疆场幸有身。白发孀慈知健否，三年望断绣衣臣。
昭江春望代景子·其一
作者：屈大均
朝代：清
体裁：七言律诗

黄皮裤褶已全收，泪洒空山葬紫骝。意气不堪三战尽，功名难向一人求。阴阴桑柘鸡声午，渺渺云山雁影秋。归去故园高卧好，男儿岂必尽封侯。
昭江春望代景子·其二
作者：屈大均
朝代：清
体裁：七言律诗

春山雨过翠微新，千嶂青青欲染人。芳草渐侵樵路暗，落花初点野田匀。将归海峤嗟无计，已谢疆场幸有身。白发孀慈知健否，三年望断绣衣臣。
昼长
作者：屈大均
朝代：清
体裁：五言律诗

昼长人事外，琴静一溪风。亲客劳蛛子，宜男得鹿葱。柳疏烟易度，花密月难通。不奈流莺好，声声绿酒中。
晋祠
作者：屈大均
朝代：清

风雷缠一水，松柏贯双溪。注向横汾北，来从悬瓮西。霸图烟漠漠，王迹草萋萋。蟋蟀催迟暮，王孙思欲迷。一水称难老，交流出晋阳。东西穿古柏，左右结飞梁。报祀追桐叶，雍容见衮裳。金沙不可拾，月照一苍苍。
晋祠·其一
作者：屈大均
朝代：清
体裁：五言律诗

风雷缠一水，松柏贯双溪。注向横汾北，来从悬瓮西。霸图烟漠漠，王迹草萋萋。蟋蟀催迟暮，王孙思欲迷。
晋祠·其二
作者：屈大均
朝代：清
体裁：五言律诗

一水称难老，交流出晋阳。东西穿古柏，左右结飞梁。报祀追桐叶，雍容见衮裳。金沙不可拾，月照一苍苍。
晚菊
作者：屈大均
朝代：清

岂为尊无绿，黄花不肯开。暖随重九过，寒待立冬来。叶赪愁霜染，葩香爱雪催。稀疏难饱食，看杀在莓苔。渐转南天气，冬来寒不知。非关幽菊晚，自是肃霜迟。瘦弱全生叶，芬芳半在枝。苦心成数本，培植学场师。未开香已出，朵朵入秋心。药恨含霜少，花愁饮雨深。分来田父种，采向石堂阴。笑共龙钟节，朝朝作意簪。劝影嗟无酒，黄花笑一秋。风难乾客泪，雪易白人头。病恐高堂觉，贫怜小妇愁。平生谋食拙，老更作黔娄。杯杓生尘久，无钱送酒家。长斋憎苦叶，不食待明霞。白蚤三秋草，黄迟九月华。贫中无一可，啸咏是生涯。
晚菊·其一
作者：屈大均
朝代：清
体裁：五言律诗

岂为尊无绿，黄花不肯开。暖随重九过，寒待立冬来。叶赪愁霜染，葩香爱雪催。稀疏难饱食，看杀在莓苔。
晚菊·其三
作者：屈大均
朝代：清
体裁：五言律诗

未开香已出，朵朵入秋心。药恨含霜少，花愁饮雨深。分来田父种，采向石堂阴。笑共龙钟节，朝朝作意簪。
晚菊·其二
作者：屈大均
朝代：清
体裁：五言律诗

渐转南天气，冬来寒不知。非关幽菊晚，自是肃霜迟。瘦弱全生叶，芬芳半在枝。苦心成数本，培植学场师。
晚菊·其五
作者：屈大均
朝代：清
体裁：五言律诗

杯杓生尘久，无钱送酒家。长斋憎苦叶，不食待明霞。白蚤三秋草，黄迟九月华。贫中无一可，啸咏是生涯。
晚菊·其四
作者：屈大均
朝代：清
体裁：五言律诗

劝影嗟无酒，黄花笑一秋。风难乾客泪，雪易白人头。病恐高堂觉，贫怜小妇愁。平生谋食拙，老更作黔娄。
景阳宫
作者：屈大均
朝代：清
体裁：七言绝句

一江春水只流东，六代繁华似梦中。多谢垂杨与垂柳，依依犹向景阳宫。
晴川阁作
作者：屈大均
朝代：清
体裁：七言律诗

峨峨川上两飞楼，楼下烟波一片愁。大别中分江汉水，金沙东接凤凰洲。骚人一去无芳草，帝子重来有古丘。可惜湖南空转战，三年不见汉时秋。
暇日出癸水门眺望
作者：屈大均
朝代：清

雌雄双石笋，竞秀出城中。一洞峰峰入，千泉树树通。水花纷似雾，山响不因风。胜日幽探去，无人识玉骢。苍苍一片石，削出万峰青。插水皆浮玉，围天是翠屏。人随飞瀑下，心与白云冥。稍待麇麚入，岩扉雨不扃。
暇日出癸水门眺望·其一
作者：屈大均
朝代：清
体裁：五言律诗

雌雄双石笋，竞秀出城中。一洞峰峰入，千泉树树通。水花纷似雾，山响不因风。胜日幽探去，无人识玉骢。
暇日出癸水门眺望·其二
作者：屈大均
朝代：清
体裁：五言律诗

苍苍一片石，削出万峰青。插水皆浮玉，围天是翠屏。人随飞瀑下，心与白云冥。稍待麇麚入，岩扉雨不扃。
暗香·腊梅
作者：屈大均
朝代：清
体裁：词

北枝花后，又蜜脾点点，成葩如豆。想是绿珠，抛向柔条被粘取。分得黄檀色浅，吞还吐、微开香口。向叶底、朝暮冲寒，攀得带冰溜。心幼。被春逗。莫只管半含，似他红蔻。露乾雪皱，馀气箱奁尚穿透。愁绝灵娥在远，思寄去、百房能否。峰酿罢、芳未淡，且浮腊酒。
暮天
作者：屈大均
朝代：清
体裁：五言绝句

暮天稍晴霁，雨气白成云。月出争残日，林光两不分。
暮春山行
作者：屈大均
朝代：清

棠梨白似白头人，如雪开时已暮春。寒食野花惟见汝，乱随蝴蝶扑车轮。鹃花为我血殷红，朵朵清明涕泪中。望帝春心终不死，幽林处处是蚕丛。
暮春山行·其一
作者：屈大均
朝代：清
体裁：七言绝句

棠梨白似白头人，如雪开时已暮春。寒食野花惟见汝，乱随蝴蝶扑车轮。
暮春山行·其二
作者：屈大均
朝代：清
体裁：七言绝句

鹃花为我血殷红，朵朵清明涕泪中。望帝春心终不死，幽林处处是蚕丛。
暮春村行
作者：屈大均
朝代：清

水涨平桥断，微茫春渚西。不知一片雨，添得几长溪。渔艇渡头冷，白鸥人外低。因看木棉树，村落未曾迷。苍苍二三里，烟火雨中村。鸡犬不知处，桑麻无与言。翻嫌山气湿，未厌水声喧。花向牛羊落，泥香接一园。一春愁雨湿，寒欲到清和。莺语几时好，花开何处多。鱼飞惊白鹭，马牧失烟莎。渔父非知己，休听鼓枻歌。渐近清明候，寒深积雨中。已迟芳草绿，更滞木棉红。水潦农人苦，豚蹄野庙同。纷纷啼布谷，尚觉稻田空。
暮春村行·其一
作者：屈大均
朝代：清
体裁：五言律诗

水涨平桥断，微茫春渚西。不知一片雨，添得几长溪。渔艇渡头冷，白鸥人外低。因看木棉树，村落未曾迷。
暮春村行·其三
作者：屈大均
朝代：清
体裁：五言律诗

一春愁雨湿，寒欲到清和。莺语几时好，花开何处多。鱼飞惊白鹭，马牧失烟莎。渔父非知己，休听鼓枻歌。
暮春村行·其二
作者：屈大均
朝代：清
体裁：五言律诗

苍苍二三里，烟火雨中村。鸡犬不知处，桑麻无与言。翻嫌山气湿，未厌水声喧。花向牛羊落，泥香接一园。
暮春村行·其四
作者：屈大均
朝代：清
体裁：五言律诗

渐近清明候，寒深积雨中。已迟芳草绿，更滞木棉红。水潦农人苦，豚蹄野庙同。纷纷啼布谷，尚觉稻田空。
暮春香山精舍
作者：屈大均
朝代：清
体裁：五言律诗

茆茨人不见，竟日枕书眠。静坐如忘世，饥来但入禅。新桐朝引露，残雪夜添泉。谁与同春服，东风正可怜。
暮自瑶石台与具公荷薪归
作者：屈大均
朝代：清
体裁：五言律诗

盘云一径微，与子荷薪归。落日摇溪阁，长风乱草衣。夷齐空抗节，园绮未忘机。明又西峰去，毋言苦行非。
曲中赠朱十
作者：屈大均
朝代：清
体裁：七言绝句

一片晴云天上流，忽闻歌响驻红楼。阳台昔日随神女，雒水今朝倚莫愁。
更漏子
作者：屈大均
朝代：清
体裁：词

无数落花人不惜，拾红浴向清溪。胭脂不使作香泥。莺掠去东西。休絮乱，与丝齐。牵人只似柔荑。无情枉作有情啼。杜鹃声且低。
曾公子樱挽诗
作者：屈大均
朝代：清

公子少游侠，甘心信陵君。玉颜舒苕华，长剑吐浮云。贤豪与争博，睚眦尝下人。弦高思救郑，晋鄙难摧秦。慷慨请兵符，肝肠感三军。吁嗟乌合众，为阵何纷纭。横戈当瞿唐，出没如鬼神。我扼其咽喉，贼气不得伸。士卒坚如山，对垒动兼旬。朝廷讵无将，君独奋布衣。手提五百人，不死其何归。肌肤为兜鍪，厮养为神师。一夫先刈旗，贼惊刀相糜。奇兵无全胜，救援苦不来。彼为泰山崩，我为独木支。寒寡终不敌，猛士咸疮痍。人持一半冰，马负一束萁。且战且退走，骁骑惮不追。呜呼蛇矛失，流涕满边陲。剧孟一敌国，条侯资其雄。如君勇盖世，可无横草功。烈士非徇名，王臣原匪躬。终军乃自媒，少卿竟谁从。马步势悬绝，战酣频饮血。杀人惨无声，阴风吹凛烈。徒手犹奋呼，百人无尺铁。成败天所私，吾谋将焉哲。呜呜陇头水，沉沉沙场月。为君歌国殇，泪流满衣褋。
曾公子樱挽诗·其一
作者：屈大均
朝代：清
体裁：古风

公子少游侠，甘心信陵君。玉颜舒苕华，长剑吐浮云。贤豪与争博，睚眦尝下人。弦高思救郑，晋鄙难摧秦。慷慨请兵符，肝肠感三军。吁嗟乌合众，为阵何纷纭。横戈当瞿唐，出没如鬼神。我扼其咽喉，贼气不得伸。士卒坚如山，对垒动兼旬。
曾公子樱挽诗·其三
作者：屈大均
朝代：清
体裁：古风

剧孟一敌国，条侯资其雄。如君勇盖世，可无横草功。烈士非徇名，王臣原匪躬。终军乃自媒，少卿竟谁从。马步势悬绝，战酣频饮血。杀人惨无声，阴风吹凛烈。徒手犹奋呼，百人无尺铁。成败天所私，吾谋将焉哲。呜呜陇头水，沉沉沙场月。为君歌国殇，泪流满衣褋。
曾公子樱挽诗·其二
作者：屈大均
朝代：清
体裁：古风

朝廷讵无将，君独奋布衣。手提五百人，不死其何归。肌肤为兜鍪，厮养为神师。一夫先刈旗，贼惊刀相糜。奇兵无全胜，救援苦不来。彼为泰山崩，我为独木支。寒寡终不敌，猛士咸疮痍。人持一半冰，马负一束萁。且战且退走，骁骑惮不追。呜呼蛇矛失，流涕满边陲。
月上海棠
作者：屈大均
朝代：清
体裁：词

春风亦要榆钱买。满苍苔、残雪正微带。玉女祠前，有相思、未曾还债。风吹去，片片撩人可奈。牛郎不向天公贷。恁年年、得与圣姑会。典却瑶琴，欲求凤、玉箫难代。啼痕湿，羡杀陶朱货贝。
月照梨花
作者：屈大均
朝代：清
体裁：词

天气，初暖。帘帘都卷。碧草多情，随人近远。黄蝶白蝶依依。逐花飞。春归只有飞花送。烟轻雨重。片片风相弄。乳莺衔去休太频。频使愁人。泪沾巾。
月高
作者：屈大均
朝代：清
体裁：五言律诗

月高犹未暝，半带夕阳黄。坠叶乾多响，流花湿亦香。剑留无好匣，琴去有馀床。已矣人终窭，忧心且复忘。
月黄
作者：屈大均
朝代：清
体裁：五言律诗

月黄含雨气，隐映画楼前。笛向寒光起，声随素影传。海风青作冻，渔火白成烟。宿鸟惊梧叶，愁人又不眠。
有忆
作者：屈大均
朝代：清
体裁：七言绝句

萧郎谢女久分飞，一在黄泉一翠微。青鸟不传天外信，可堪清泪日沾衣。
有忆
作者：屈大均
朝代：清
体裁：五言律诗

裙为留仙绉，香缘却死熏。无情飞入月，有梦去为云。义甲姬人得，遗书弟子分。当时娇玉步，彷佛屧声闻。
有怀
作者：屈大均
朝代：清
体裁：五言绝句

蟋蟀吟芳砌，芙蓉落碧池。如何秋夜月，只解照相思。
有怀富平李孔德
作者：屈大均
朝代：清

我忆西秦客，蒹葭白露中。虎狼天府国，鸡鞠少年风。关自阌乡入，门开华岳通。高堂春酒熟，桑落是蒲东。束帛自穹庐，投竿别漆沮。乞归矜有疏，却聘恨无书。芝朮千秋少，鸡豚一日馀。何人犹恋禄，不念倚门闾。与君驰驿骑，赵代去相依。作客从飞将，为媒得宓妃。越歌惭有木，秦俗重无衣。一自关河隔，同心事尽非。射猎柏林时，英雄自得师。仲连飞兔客，亚次斗鸡儿。五代全臣少，中华正朔迟。最怜归汉帝，功在一阏氏。讲授多新说，无双是五经。先王存梦寐，后进有仪型。紫阁横天翠，黄山映水青。当年同几席，相勉复西铭。王剪旧频阳，寻君道路长。歌呼还用缶，慷慨已同裳。武帝祠三日，伊人水一方。别来秦越隔，魂梦两茫茫。闻道徵修史，春秋义未申。温公元晋胄，景略本秦人。草野存遗直，华夷有大伦。九经知注就，寄我莫逡巡。之子从商雒，怀予最有情。事存渔父传，诗得楚人声。地在离枝国，家临海市城。书裁南裔志，异物颇知名。
有怀富平李孔德·其一
作者：屈大均
朝代：清
体裁：五言律诗

我忆西秦客，蒹葭白露中。虎狼天府国，鸡鞠少年风。关自阌乡入，门开华岳通。高堂春酒熟，桑落是蒲东。
有怀富平李孔德·其七
作者：屈大均
朝代：清
体裁：五言律诗

闻道徵修史，春秋义未申。温公元晋胄，景略本秦人。草野存遗直，华夷有大伦。九经知注就，寄我莫逡巡。
有怀富平李孔德·其三
作者：屈大均
朝代：清
体裁：五言律诗

与君驰驿骑，赵代去相依。作客从飞将，为媒得宓妃。越歌惭有木，秦俗重无衣。一自关河隔，同心事尽非。
有怀富平李孔德·其二
作者：屈大均
朝代：清
体裁：五言律诗

束帛自穹庐，投竿别漆沮。乞归矜有疏，却聘恨无书。芝朮千秋少，鸡豚一日馀。何人犹恋禄，不念倚门闾。
有怀富平李孔德·其五
作者：屈大均
朝代：清
体裁：五言律诗

讲授多新说，无双是五经。先王存梦寐，后进有仪型。紫阁横天翠，黄山映水青。当年同几席，相勉复西铭。
有怀富平李孔德·其八
作者：屈大均
朝代：清
体裁：五言律诗

之子从商雒，怀予最有情。事存渔父传，诗得楚人声。地在离枝国，家临海市城。书裁南裔志，异物颇知名。
有怀富平李孔德·其六
作者：屈大均
朝代：清
体裁：五言律诗

王剪旧频阳，寻君道路长。歌呼还用缶，慷慨已同裳。武帝祠三日，伊人水一方。别来秦越隔，魂梦两茫茫。
有怀富平李孔德·其四
作者：屈大均
朝代：清
体裁：五言律诗

射猎柏林时，英雄自得师。仲连飞兔客，亚次斗鸡儿。五代全臣少，中华正朔迟。最怜归汉帝，功在一阏氏。
有所思
作者：屈大均
朝代：清
体裁：古风

我有花宫在罗浮，水帘千尺悬沧洲。仙人教我吹玉笛，一曲未终凤来游。凤兮皎若峨眉雪，口衔芙蓉向丹穴。因之万里蓬莱飞，回首故都心断绝。心断绝兮不能持，故都禾黍已离离。折尽扶桑拂日枝，重华何处就陈辞。曾将玉佩投湘浦，欲采珠尘向九疑。九疑联绵在何处，斑竹阴森山鬼语。明月中宵出洞庭，炤见皇英之二女。瑶瑟声声怨别离，霓旌飒飒吹风雨。白熊鱼服几多时，玉殿凄凉仗数移。将相几人留岛屿，君王何日出蛮夷。可怜五色飞龙马，无繇扈从到瑶池。落花寂寂愁独处，浮云渺渺长相思。
有所思
作者：屈大均
朝代：清
体裁：五言律诗

美人日已远，春草日空深。欲去潇湘隔，兼之雨雪阴。相思生白发，相寄只彫琴。安得飞龙马，随君入桂林。
有赠
作者：屈大均
朝代：清
体裁：五言律诗

凄凉淮海上，一饭进王孙。龙种无人识，天潢几派存。浮云迷紫极，蔓草失朱门。珍重神明胄，风尘莫受恩。
有赠
作者：屈大均
朝代：清
体裁：七言律诗

汉家名士惟忠武，相见江东豁我愁。道在定回双日月，书成亦是一春秋。真龙自昔兴三户，威凤何须历九州。贱子只今狂简甚，将从毛扇学风流。
有赠
作者：屈大均
朝代：清
体裁：七言绝句

碧玉相思君已深，双莲且寄一枝簪。不愁叶底无甜藕，只要花中有苦心。
有赠
作者：屈大均
朝代：清
体裁：七言绝句

频将摺扇索诗篇，王逸多惭白练笺。知己谁如萧颖士，有人高出士夫前。
有鸟篇送妹
作者：屈大均
朝代：清

有鸟名苏耽，千载蓬莱还。为亲植朱橘，离离成神丹。孝子贵锡类，天性谁能残。子慕秦王女，吹箫心孔閒。幽贞少不字，学道怀骖鸾。牵牛俟银汉，匏瓜期绛天。日月一夫妇，交会相回旋。子今勉于归，及此冰犹坚。阳雁喜朝日，夭桃矜春妍。鸡鸣警君子，夙夜礼无愆。尊章益虔事，当得王母怜。混元生两仪，四象运璇玑。民生有俦匹，阴阳圣所师。嗟尔幽閒女，于归今及期。琴用先人桐，张以所缲丝。一弹再三鼓，凤凰鸣参差。明月喜几望，受日逾光辉。服德为黄裳，乐我惟缟衣。灵仇天所眷，敬尔百威仪。
有鸟篇送妹·其一
作者：屈大均
朝代：清
体裁：古风

有鸟名苏耽，千载蓬莱还。为亲植朱橘，离离成神丹。孝子贵锡类，天性谁能残。子慕秦王女，吹箫心孔閒。幽贞少不字，学道怀骖鸾。牵牛俟银汉，匏瓜期绛天。日月一夫妇，交会相回旋。子今勉于归，及此冰犹坚。阳雁喜朝日，夭桃矜春妍。鸡鸣警君子，夙夜礼无愆。尊章益虔事，当得王母怜。
有鸟篇送妹·其二
作者：屈大均
朝代：清
体裁：古风

混元生两仪，四象运璇玑。民生有俦匹，阴阳圣所师。嗟尔幽閒女，于归今及期。琴用先人桐，张以所缲丝。一弹再三鼓，凤凰鸣参差。明月喜几望，受日逾光辉。服德为黄裳，乐我惟缟衣。灵仇天所眷，敬尔百威仪。
望七星岩
作者：屈大均
朝代：清
体裁：七言绝句

石笋中空多白云，乳花飘处叶纷纷。芙蓉一一成员屋，七朵青苍天外分。
望三涂
作者：屈大均
朝代：清
体裁：五言律诗

壁立如天阙，三涂险在前。陆浑云晻暧，伊水雪潺湲。逐兔过双涧，弯弓落一鞭。当时辛有泪，沾洒为东迁。
望云州
作者：屈大均
朝代：清
体裁：七言律诗

西望云州但夕阳，汉家何处有金汤。三年马首迷春草，八月龙沙怨早霜。梦逐黄河穿塞尽，愁随鸿雁入关长。平生壮志成萧瑟，空复哀歌吊战场。
望五老峰
作者：屈大均
朝代：清
体裁：五言律诗

飞翠如烟雨，秋来山色浓。夕阳一返照，明灭金芙蓉。独啸此亭月，将寻何处钟。石门精舍近，蚤晚巢云松。
望回雁峰
作者：屈大均
朝代：清
体裁：五言律诗

峰势如回雁，高高出楚天。云含衡岳雪，树带碧湘烟。异日藏神剑，今宵系画船。乾坤犹震荡，未可挟飞仙。
望天坪
作者：屈大均
朝代：清
体裁：五言律诗

天平青不断，雪尽数峰分。表里皆奇石，朝昏在白云。楼台横水出，钟磬隔花闻。采药吾将往，相随麋鹿群。
望天都峰
作者：屈大均
朝代：清
体裁：五言律诗

缥缈丹台上，轩辕拥二仙。玉壶甘露泻，珠盖彩霞悬。日月生黄海，笙歌满碧天。龙髯攀莫及，怅望泪潸然。
望太湖山色作
作者：屈大均
朝代：清
体裁：五言律诗

湖山三万顷，最好是晴春。秀色无南国，清光自美人。花开香泽满，雨过髻鬟新。处处莓苔上，都疑响屧尘。
望太行
作者：屈大均
朝代：清
体裁：五言律诗

一石连千里，峰峰石上标。北襟恒岳大，西接华山遥。口外非戎索，关中本汉朝。茫茫形胜在，天险为谁骄。
望夫操
作者：屈大均
朝代：清
体裁：古风

望夫台，侬今化为石，郎且不须回。望夫山，侬虽化为石，犹自待郎还。
望夫石歌
作者：屈大均
朝代：清
体裁：古风

二禺之峰七十二，中有石人立苍翠。望夫化作石嵯峨，留取贞心在天地。石公石姥洞庭西，合体休垂双玉啼。安得郎归亦化石，白云深处常相携。无情化石石难好，有情化石石难老。郎归会见石能言，招手天边待相抱。
望岳
作者：屈大均
朝代：清

千里潇湘带岳长，芙蓉九面郁相望。五峰苍翠连云梦，一水奔飞下石梁。欲访禹书登岣嵝，兼观海日出扶桑。水帘洞里通浮峤，便逐仙人返故乡。朱鸟天边配五峰，湖湘倒映翠芙蓉。白云冉冉香垆出，古洞阴阴玉简封。一气衡阳生帝子，十年南极见飞龙。遗宫缥缈无寻处，日暮空闻岳麓钟。
望岳·其一
作者：屈大均
朝代：清
体裁：七言律诗

千里潇湘带岳长，芙蓉九面郁相望。五峰苍翠连云梦，一水奔飞下石梁。欲访禹书登岣嵝，兼观海日出扶桑。水帘洞里通浮峤，便逐仙人返故乡。
望岳·其二
作者：屈大均
朝代：清
体裁：七言律诗

朱鸟天边配五峰，湖湘倒映翠芙蓉。白云冉冉香垆出，古洞阴阴玉简封。一气衡阳生帝子，十年南极见飞龙。遗宫缥缈无寻处，日暮空闻岳麓钟。
望晋恭王园
作者：屈大均
朝代：清
体裁：七言律诗

襟带河汾玉殿长，一朝弓剑委秋霜。将军死战哀宁武，帝子生降恨晋阳。马首关山空落日，城中歌吹罢清商。悲风处处吹松柏，谁到并州不断肠。
望月
作者：屈大均
朝代：清
体裁：五言律诗

秋光在何处，一半出斜曛。与水寒相射，和烟白自分。萤流七月火，鱼食一天云。心忆乘鸾女，箫声不可闻。
望月作
作者：屈大均
朝代：清
体裁：五言律诗

仙人白玉盘，飞出彩云端。中有霓裳女，回风舞袖寒。黄姑隔河汉，北斗怨阑干。吾欲骖鸾去，无媒比翼难。
望桂宫
作者：屈大均
朝代：清

秀丽湖湘地，神灵岣嵝峰。夏王刑白马，南岳降真龙。日月三年辟，风云万国从。峨峨朱邸在，还见剪桐封。缥缈灵光殿，云开紫翠重。遥瞻天子气，正绕祝融峰。南狩过炎海，中兴在亢龙。衡湘诸父老，血胤忆神宗。我后生南岳，神兵扫北畿。威灵群帝接，光耀八龙飞。紫盖留金殿，朱陵望玉旂。几时从大隗，还驾五云归。
望桂宫·其一
作者：屈大均
朝代：清
体裁：五言律诗

秀丽湖湘地，神灵岣嵝峰。夏王刑白马，南岳降真龙。日月三年辟，风云万国从。峨峨朱邸在，还见剪桐封。
望桂宫·其三
作者：屈大均
朝代：清
体裁：五言律诗

我后生南岳，神兵扫北畿。威灵群帝接，光耀八龙飞。紫盖留金殿，朱陵望玉旂。几时从大隗，还驾五云归。
望桂宫·其二
作者：屈大均
朝代：清
体裁：五言律诗

缥缈灵光殿，云开紫翠重。遥瞻天子气，正绕祝融峰。南狩过炎海，中兴在亢龙。衡湘诸父老，血胤忆神宗。
望永安县诸山
作者：屈大均
朝代：清
体裁：五言律诗

紫帘将白叶，双嶂隐藤萝。欲雨阴霞起，先秋暑气过。水嫌琴口小，山爱髻鬟多。明上乌禽岭，当如瀑布何。
望江南·望月
作者：屈大均
朝代：清
体裁：词

天边月，今夕为谁圆。镜好不将心事照，何如一片尽含烟。光没海东边。相思泪，沾湿素华寒。化作蟾蜍栖玉殿，嫦娥人笑汝孤眠。寂寂桂树前。
望洋台
作者：屈大均
朝代：清
体裁：五言律诗

浮天非水力，一气日含空。舶口三巴外，潮门十字中。鱼飞阴火乱，虹断瘴云通。洋货东西至，帆乘万里风。
望海
作者：屈大均
朝代：清

水浮元气上，风起即成潮。地势归洲岛，天光散泬寥。黄鱼三月上，白鹭一人招。无数攀枝树，红霞涨不消。虎门东浩淼，水与白云平。海蜃春多气，天鸡夜有声。烧盐农力暇，种草子田成。十亩茭塘曲，吾躬欲往耕。
望海
作者：屈大均
朝代：清
体裁：五言律诗

海气夜成潮，潮鸡唱泬寥。流随明月满，声入大江消。大小趋双汎，东西荡二樵。秋来多水宿，乘涨命兰桡。
望海
作者：屈大均
朝代：清

海气夜成潮，潮鸡唱泬寥。流随明月满，声入大江消。大小趋双汛，东西荡二樵。秋来多水宿，乘涨命兰桡。
望海·其一
作者：屈大均
朝代：清
体裁：五言律诗

水浮元气上，风起即成潮。地势归洲岛，天光散泬寥。黄鱼三月上，白鹭一人招。无数攀枝树，红霞涨不消。
望海·其二
作者：屈大均
朝代：清
体裁：五言律诗

虎门东浩淼，水与白云平。海蜃春多气，天鸡夜有声。烧盐农力暇，种草子田成。十亩茭塘曲，吾躬欲往耕。
望烂柯山
作者：屈大均
朝代：清
体裁：五言律诗

仙人多善奕，王质此中求。峡东滇黔水，江吞西北流。花边棋局在，石上斧柯留。不见樵云者，茫茫我欲愁。
望狮子峰
作者：屈大均
朝代：清
体裁：五言绝句

山翠晴犹湿，空濛翠作烟。天门何所有，倒挂一晴川。
望田子
作者：屈大均
朝代：清
体裁：五言律诗

天寒宜射猎，君向大同川。紫兔悬鞍后，银筝在马前。沙城迷积雪，岳树出晴烟。日暮行人尽，关门待玉鞭。
望端州郡楼有赋
作者：屈大均
朝代：清
体裁：七言律诗

郡治楼同五凤楼，当年玉辇此南游。无情太华空成冢，有恨金沙不覆舟。天上龙髯那可拾，日中乌羽讵多留。遗臣忍死存沟壑，泪洒风烟一片秋。
望罗浮
作者：屈大均
朝代：清

大小麻姑雨过时，白云开处见春姿。芙蓉影满三千镜，紫翠光生四百眉。瀑布东西金灭没，石楼高下玉参差。当年坐卧青霞石，乱长苔花不可知。东樵南望即南樵，苍翠相连似不遥。乱著峰眉深浅色，争飞瀑布短长条。曾从玉女窥明镜，亦上麻姑弄紫箫。多谢白云情太甚，飞来一片屡相要。
望罗浮·其一
作者：屈大均
朝代：清
体裁：七言律诗

大小麻姑雨过时，白云开处见春姿。芙蓉影满三千镜，紫翠光生四百眉。瀑布东西金灭没，石楼高下玉参差。当年坐卧青霞石，乱长苔花不可知。
望罗浮·其二
作者：屈大均
朝代：清
体裁：七言律诗

东樵南望即南樵，苍翠相连似不遥。乱著峰眉深浅色，争飞瀑布短长条。曾从玉女窥明镜，亦上麻姑弄紫箫。多谢白云情太甚，飞来一片屡相要。
望茭塘海滨诸村
作者：屈大均
朝代：清
体裁：七言绝句

树树穿榕是木棉，人家多在海门边。初晴雨气犹含日，乍暖春阴尚作烟。
望虎门诸山
作者：屈大均
朝代：清
体裁：五言律诗

海门山灭没，苍翠似空天。暮去惟馀影，秋来不是烟。瀑高难作响，峰小易成妍。怅望萝衣客，攀松何处边。
望远行
作者：屈大均
朝代：清
体裁：词

一朵青山一朵愁。飞瀑泪争流。夕阳更作一天秋。谁忍上高楼。花已落，不须春。镜台交与流尘。玉颜难再是西秦。魂梦且教逐行云。命薄古如此，枉用湿罗巾。
望钟山
作者：屈大均
朝代：清
体裁：五言律诗

一脉茅山至，苍苍烟雾浓。神宫开六代，王气出中峰。万古君臣始，九天楼殿重。卧碑当辇路，春草未曾封。
望钟山
作者：屈大均
朝代：清

依然虎踞复龙盘，一片钟山日夕看。天作双峰为凤阙，真人长在五云端。日日江皋望紫烟，天风吹泪孝陵边。六朝松柏知多少，苍翠人思乙酉前。云际屏风岭最尊，松杉一路夹天门。当时更有梅花树，十里天香接御园。
望钟山·其一
作者：屈大均
朝代：清
体裁：七言绝句

依然虎踞复龙盘，一片钟山日夕看。天作双峰为凤阙，真人长在五云端。
望钟山·其三
作者：屈大均
朝代：清
体裁：七言绝句

云际屏风岭最尊，松杉一路夹天门。当时更有梅花树，十里天香接御园。
望钟山·其二
作者：屈大均
朝代：清
体裁：七言绝句

日日江皋望紫烟，天风吹泪孝陵边。六朝松柏知多少，苍翠人思乙酉前。
望黄布诸村
作者：屈大均
朝代：清
体裁：七言律诗

夹岸炊烟起夕林，荔枝红映白云深。帆樯渺渺长空影，鸡犬寥寥太古音。雨势东飞随白鹭，月华西上待青琴。蝉声何处含风露，夜夜凄清最有心。
木兰花慢
作者：屈大均
朝代：清
体裁：词

绕栏干几曲，记龙驭、此淹留。剩鳷鹊恩晖，芙蓉御气，掩映飞楼。飕飕。冷飞乱叶，似乌号、哀痛惨高秋。多谢宫鸦太苦，土花衔作珠丘。梧州。更有灞园愁。西望少松楸。未委何年月，玉鱼自出，金雁人收。啾啾。岭猿个个，抱冬青、泪断郁江流。寄语樵苏踯躅，磨刀忍向铜沟。
木兰花慢·竹业符
作者：屈大均
朝代：清
体裁：词

向笼葱摘取，问虫篆、是谁书。似蠹绣丹经，鱼餐绿子，巧出仙馀。麻姑。戏将凤爪，印龙纹、一晕一河图。更缀阴阳小押，辟邪留在冲虚。研朱。箨陨亦沾濡。掩映雪消初。笑带鱼与露，腻香春粉，总赠芳姝。林于。洞庭万树，奈斑斑、只有泪如珠。那得双钩片片，惊鸾迹遍萧疏。
木末亭
作者：屈大均
朝代：清

木末亭临万井中，遥遥正对孝陵宫。九原未肯成黄土，十族犹然吐白虹。自古以来无此死，教人不忍作愚忠。雨花台畔啼鹃满，血染蘼芜一片红。想像忠魂在旧京，君臣自此益深情。佯狂岂是三仁志，哀痛犹传一代声。往日衣冠留木末，只今俎豆失江城。无多书种难留汝，恨绝兴王不爱名。
木末亭·其一
作者：屈大均
朝代：清
体裁：七言律诗

木末亭临万井中，遥遥正对孝陵宫。九原未肯成黄土，十族犹然吐白虹。自古以来无此死，教人不忍作愚忠。雨花台畔啼鹃满，血染蘼芜一片红。
木末亭·其二
作者：屈大均
朝代：清
体裁：七言律诗

想像忠魂在旧京，君臣自此益深情。佯狂岂是三仁志，哀痛犹传一代声。往日衣冠留木末，只今俎豆失江城。无多书种难留汝，恨绝兴王不爱名。
木末亭拜方正学先生像
作者：屈大均
朝代：清
体裁：五言律诗

宗臣遗像在，对越孝陵云。周礼难为国，姬公竟负君。龙蛇迷旷野，日月在孤坟。莫问三杨事，忠良道各分。
木棉
作者：屈大均
朝代：清

春暖春寒二月天，祝融祠畔冶游偏。木棉花老频飘絮，如雪纷纷坠锦鞯。朵朵开残口有绵，雪花飞满女郎前。织成白緤温柔甚，持与兰房作褥眠。朵大堪持作酒杯，纷纷小凤药中胎。猩红染尽春毛羽，又向山丹树里来。
木棉
作者：屈大均
朝代：清

花朝犹未至，海国已春多。十丈攀枝影，如霞逐水波。香薰么凤甚，红奈美人何。岁岁祝融节，祠前照绮罗。天南烽火树，最是木棉红。花发炎洲上，光连若水东。珊瑚枝干似，翡翠往来通。朝夕羽毛染，为巢朵朵中。
木棉
作者：屈大均
朝代：清

西江最是木棉多，夹岸珊瑚十万柯。又似烛龙衔十日，照人天半玉颜酡。万朵随波似泛杯，浮沉又似水灯来。三江染尽桃花水，一道红泉划不开。木棉看与刺桐同，十丈花开接地红。朵朵中心含火凤，一春飞满祝融宫。
木棉·其一
作者：屈大均
朝代：清
体裁：七言绝句

春暖春寒二月天，祝融祠畔冶游偏。木棉花老频飘絮，如雪纷纷坠锦鞯。
木棉·其一
作者：屈大均
朝代：清
体裁：五言律诗

花朝犹未至，海国已春多。十丈攀枝影，如霞逐水波。香薰么凤甚，红奈美人何。岁岁祝融节，祠前照绮罗。
木棉·其一
作者：屈大均
朝代：清
体裁：七言绝句

西江最是木棉多，夹岸珊瑚十万柯。又似烛龙衔十日，照人天半玉颜酡。
木棉·其三
作者：屈大均
朝代：清
体裁：七言绝句

木棉看与刺桐同，十丈花开接地红。朵朵中心含火凤，一春飞满祝融宫。
木棉·其三
作者：屈大均
朝代：清
体裁：七言绝句

朵大堪持作酒杯，纷纷小凤药中胎。猩红染尽春毛羽，又向山丹树里来。
木棉·其二
作者：屈大均
朝代：清
体裁：七言绝句

万朵随波似泛杯，浮沉又似水灯来。三江染尽桃花水，一道红泉划不开。
木棉·其二
作者：屈大均
朝代：清
体裁：五言律诗

天南烽火树，最是木棉红。花发炎洲上，光连若水东。珊瑚枝干似，翡翠往来通。朝夕羽毛染，为巢朵朵中。
木棉·其二
作者：屈大均
朝代：清
体裁：七言绝句

朵朵开残口有绵，雪花飞满女郎前。织成白緤温柔甚，持与兰房作褥眠。
木棉头即事
作者：屈大均
朝代：清
体裁：七言律诗

紫桔黄柑艇子中，疍娘无柰数钱工。嘉鱼买向柔荑手，腊酒酤来浅水篷。榕树半枯初见雪，鹤雏全宿早知风。去年寒甚今年减，岭外春光自不同。
木棉花歌
作者：屈大均
朝代：清
体裁：古风

广州城边木棉花，花开十丈如丹霞。烛龙衔日来沧海，天女持灯出绛纱。树树双栖孔雀暖，枝枝交映扶桑斜。仙种珍奇世希见，受命天南绝霜霰。汉帝曾栽扶荔宫，越王为造珊瑚殿。月下红侵舞女衣，风前香绕留仙宴。回首春深怨杜鹃，荣华寂寞泪潸然。残英化作天山雪，飘落胡人玉笛边。
木槿
作者：屈大均
朝代：清

受色朱天好，长含灼灼晖。移从君子国，袭作美人衣。红燥因晴久，香濡恐露晞。朝华多丽赋，亦欲继羊徽。舜华难与久，每恐美人非。好日嗟无及，香车愿不违。红葩餐未忍，紫蒂摘休稀。为与衣如雪，蜉蝣生意微。
木槿·其一
作者：屈大均
朝代：清
体裁：五言律诗

受色朱天好，长含灼灼晖。移从君子国，袭作美人衣。红燥因晴久，香濡恐露晞。朝华多丽赋，亦欲继羊徽。
木槿·其二
作者：屈大均
朝代：清
体裁：五言律诗

舜华难与久，每恐美人非。好日嗟无及，香车愿不违。红葩餐未忍，紫蒂摘休稀。为与衣如雪，蜉蝣生意微。
木渎
作者：屈大均
朝代：清
体裁：五言律诗

漭漭五湖口，荷花远接天。巴陵通地道，林屋隐人烟。楼阁波涛里，帆樯空翠边。名峰七十二，争向镜中妍。
木芙蓉
作者：屈大均
朝代：清
体裁：五言律诗

单瓣虽云薄，无霜亦自红。香生黄蕊外，秋在玉颜中。美种沅湘少，嘉名菡萏同。芭蕉深傍汝，凉爱绿衣风。
木芙蓉
作者：屈大均
朝代：清

芙蓉面面笑窥池，在木还如在水时。终岁芙蓉开不尽，木莲枝接水莲枝。枝枝向水影新妆，开向秋深不拒霜。萱草不曾销客恨，芙蓉偏解断人肠。
木芙蓉·其一
作者：屈大均
朝代：清
体裁：七言绝句

芙蓉面面笑窥池，在木还如在水时。终岁芙蓉开不尽，木莲枝接水莲枝。
木芙蓉·其二
作者：屈大均
朝代：清
体裁：七言绝句

枝枝向水影新妆，开向秋深不拒霜。萱草不曾销客恨，芙蓉偏解断人肠。
木莲曲
作者：屈大均
朝代：清

郎如木莲发，妾似水莲开。可怜花与叶，不得两莲来。可惜芙蓉发，烟波隔几重。那能将水木，合作一芙蓉。
木莲曲·其一
作者：屈大均
朝代：清
体裁：五言绝句

郎如木莲发，妾似水莲开。可怜花与叶，不得两莲来。
木莲曲·其二
作者：屈大均
朝代：清
体裁：五言绝句

可惜芙蓉发，烟波隔几重。那能将水木，合作一芙蓉。
未夕
作者：屈大均
朝代：清
体裁：五言律诗

未夕见新月，微微如白云。牛羊数峰落，烟火一林曛。樵女歌声合，渔人艇影分。不知花近远，溪口即香闻。
朱人远曾经屈沱作歌屈沱者三闾大夫所居楚人谓江之别流为沱云
作者：屈大均
朝代：清

秭归南郭外，传是左徒家。有客寻苗裔，维舟向水涯。仙成为海伯，赋就散天葩。祖述多高弟，如君更丽华。诗亡骚乃作，风雅变逾深。不是忠诚者，安知讽谏心。花连渔父舍，苔长女媭砧。纸上多香草，童蒙拾至今。
朱人远曾经屈沱作歌屈沱者三闾大夫所居楚人谓江之别流为沱云·其一
作者：屈大均
朝代：清
体裁：五言律诗

秭归南郭外，传是左徒家。有客寻苗裔，维舟向水涯。仙成为海伯，赋就散天葩。祖述多高弟，如君更丽华。
朱人远曾经屈沱作歌屈沱者三闾大夫所居楚人谓江之别流为沱云·其二
作者：屈大均
朝代：清
体裁：五言律诗

诗亡骚乃作，风雅变逾深。不是忠诚者，安知讽谏心。花连渔父舍，苔长女媭砧。纸上多香草，童蒙拾至今。
朱厓
作者：屈大均
朝代：清
体裁：七言绝句

千里朱厓大海中，珠官香尉往来通。居人绣面为龙子，竞采珊瑚入水宫。
朱太史竹姹至五羊苦不得见诗以寄之
作者：屈大均
朝代：清
体裁：五言律诗

辇毂分襟后，相思廿四霜。如何来咫尺，亦复作参商。著作知无数，声华总未央。可能从幕府，暂到海珠旁。
朱槿
作者：屈大均
朝代：清

正色自难久，荣华祗一朝。自嫌因太赤，不欲斗娇娆。朱颜苦难驻，花里一蜉蝣。荣落须臾事，谁能得白头。
朱槿·其一
作者：屈大均
朝代：清
体裁：五言绝句

正色自难久，荣华祗一朝。自嫌因太赤，不欲斗娇娆。
朱槿·其二
作者：屈大均
朝代：清
体裁：五言绝句

朱颜苦难驻，花里一蜉蝣。荣落须臾事，谁能得白头。
朵颜
作者：屈大均
朝代：清
体裁：五言律诗

朵颜西部落，屯牧黑河滨。吹角呼山鹿，弯弓向路人。马肥燕地草，裘拂蓟关尘。欲共裨王去，江南踏好春。
李六烈妇
作者：屈大均
朝代：清

小姑弹宝瑟，大姊织流黄。独立朝霞里，双流白日光。何曾窥宋玉，不肯作王嫱。一代红颜尽，高楼恨未央。双燕归何处，楼台久不春。云疑飞髻女，月是弄珠人。玉佩捐湘浦，罗衣绝塞尘。琵琶弹马上，嗟彼去和亲。
李六烈妇·其一
作者：屈大均
朝代：清
体裁：五言律诗

小姑弹宝瑟，大姊织流黄。独立朝霞里，双流白日光。何曾窥宋玉，不肯作王嫱。一代红颜尽，高楼恨未央。
李六烈妇·其二
作者：屈大均
朝代：清
体裁：五言律诗

双燕归何处，楼台久不春。云疑飞髻女，月是弄珠人。玉佩捐湘浦，罗衣绝塞尘。琵琶弹马上，嗟彼去和亲。
李广
作者：屈大均
朝代：清
体裁：七言律诗

秋风吹老北平城，飞将增人慷慨情。长臂双如猿有势，大黄一发虎无声。陇西风节羞降敌，武帝思私悔请行。一石自从深饮羽，至今雕鹗过犹惊。
李烈妇
作者：屈大均
朝代：清
体裁：五言律诗

皎皎良家子，乌桓不可求。月沉精卫海，花堕懊侬楼。阿母嗟无养，良人惧不仇。肯辞麻枲贱，去带绮罗羞。
李骠骑置酒长干招同陈氏兄弟送予与杜子游太华即事赋
作者：屈大均
朝代：清

强弩将军在，千秋肘法传。骅骝悲失路，雕鹗想横天。探道丹书里，承欢白发前。朋来因孝友，尽醉凤台边。紫髯何飒爽，词客杜陵来。四座风流映，三峰气象开。将予寻白帝，别尔上云台。江左飞龙地，明秋鼓棹回。萧条陈孺子，黄老学多年。贫贱非轻世，精诚自格天。鸾刀挥社日，翎羽拂春烟。既醉骊驹驾，欢娱惜此筵。如意堂前筑，今宵变羽声。悲风吹木叶，落月满江城。争博同勾践，飞觞属庆卿。丈夫穷不惜，大器晚方成。
李骠骑置酒长干招同陈氏兄弟送予与杜子游太华即事赋·其一
作者：屈大均
朝代：清
体裁：五言律诗

强弩将军在，千秋肘法传。骅骝悲失路，雕鹗想横天。探道丹书里，承欢白发前。朋来因孝友，尽醉凤台边。
李骠骑置酒长干招同陈氏兄弟送予与杜子游太华即事赋·其三
作者：屈大均
朝代：清
体裁：五言律诗

萧条陈孺子，黄老学多年。贫贱非轻世，精诚自格天。鸾刀挥社日，翎羽拂春烟。既醉骊驹驾，欢娱惜此筵。
李骠骑置酒长干招同陈氏兄弟送予与杜子游太华即事赋·其二
作者：屈大均
朝代：清
体裁：五言律诗

紫髯何飒爽，词客杜陵来。四座风流映，三峰气象开。将予寻白帝，别尔上云台。江左飞龙地，明秋鼓棹回。
李骠骑置酒长干招同陈氏兄弟送予与杜子游太华即事赋·其四
作者：屈大均
朝代：清
体裁：五言律诗

如意堂前筑，今宵变羽声。悲风吹木叶，落月满江城。争博同勾践，飞觞属庆卿。丈夫穷不惜，大器晚方成。
杏湾
作者：屈大均
朝代：清
体裁：七言绝句

慈峨水落满双溪，文杏花开二月齐。无限红颜随马足，雨来俱作锦障泥。
杜曲谒杜子美先生祠
作者：屈大均
朝代：清
体裁：七言律诗

城南韦杜潏川滨，工部千秋庙貌新。一代悲歌成国史，二南风化在骚人。少陵原上花含日，皇子陂前鸟弄春。稷契平生空自许，谁知词客有经纶。
杜鹃
作者：屈大均
朝代：清
体裁：七言绝句

生作春鹃只苦啼，山山红染落花泥。天教怨鸟催人老，一夕星星白发齐。
杜鹃峰作
作者：屈大均
朝代：清
体裁：古风

浮山顶上花万千，一峰花独多杜鹃。色兼蓝紫与黄者，绝少殷红猩血鲜。开时无叶但枝干，槎枒屈曲相钩连。浮山旧多海底树，岂铁珊瑚风吹坚。定知不是子规血，不然望帝成神仙。春心已得丹砂化，蚕丛旧恨都弃捐。谢豹亦作捣药鸟，口中长吐瑶池莲。开多黄色得中气，与金芙蓉争光妍。西蜀安得有此种，啼痕沾湿迷荒烟。斑斑胭脂自太古，那能化碧沉重泉。龙为鱼兮谁不苦，潇湘之竹同烦冤。噫吁嘻，潇湘之竹真烦冤。
杜鹃花
作者：屈大均
朝代：清
体裁：五言律诗

子鹃魂所变，朵朵似燕支。血点留双瓣，啼痕渍万枝。开当寒食后，人正断肠时。望帝春心在，花含万古悲。
杜鹃花
作者：屈大均
朝代：清

山花多似女儿裙，朵朵红开踯躅云。万古春心传望帝，一丛清泪湿湘君。啼当五夜沉寒月，血染千林映夕曛。雨过胭脂堆满地，拾归亲浣作香坟。上作啼鹃下作花，开时红映一山霞。心伤杜宇曾为帝，望断蚕丛尚有家。点点瓣中知古血，斑斑枝上亦春华。长因谢豹多情甚，岁岁招魂向水涯。子鹃魂半作花开，朵朵红兼涕泪催。身化只馀孤卉在，国亡空有百禽哀。佳人不爱因香少，野老何心更拜来。自古重华多野死，龙鱼有恨委蒿莱。
杜鹃花
作者：屈大均
朝代：清
体裁：七言律诗

杜鹃开及杜鹃啼，朵朵猩红踏作泥。望帝春心烟雨外，蚕丛故国夕阳西。将归有客愁三峡，再拜何人忆五溪。血洒至今花瓣湿，莺衔不忍过香闺。
杜鹃花
作者：屈大均
朝代：清

栈阁连云百道斜，猿声处处接三巴。无多望帝春魂在，半作啼鹃半作花。春魂多少在蚕丛，化作山花踯躅红。朵朵知含亡国恨，无情亦与子鹃同。豹汝多情又作花，枝枝古血似残霞。春归乱向鱼凫落，绝似飘零帝子家。开处千山万壑香，一花一叶是君王。心伤野死重瞳似，再拜春丛涕泪长。
杜鹃花·其一
作者：屈大均
朝代：清
体裁：七言律诗

山花多似女儿裙，朵朵红开踯躅云。万古春心传望帝，一丛清泪湿湘君。啼当五夜沉寒月，血染千林映夕曛。雨过胭脂堆满地，拾归亲浣作香坟。
杜鹃花·其一
作者：屈大均
朝代：清
体裁：七言绝句

栈阁连云百道斜，猿声处处接三巴。无多望帝春魂在，半作啼鹃半作花。
杜鹃花·其三
作者：屈大均
朝代：清
体裁：七言律诗

子鹃魂半作花开，朵朵红兼涕泪催。身化只馀孤卉在，国亡空有百禽哀。佳人不爱因香少，野老何心更拜来。自古重华多野死，龙鱼有恨委蒿莱。
杜鹃花·其三
作者：屈大均
朝代：清
体裁：七言绝句

豹汝多情又作花，枝枝古血似残霞。春归乱向鱼凫落，绝似飘零帝子家。
杜鹃花·其二
作者：屈大均
朝代：清
体裁：七言律诗

上作啼鹃下作花，开时红映一山霞。心伤杜宇曾为帝，望断蚕丛尚有家。点点瓣中知古血，斑斑枝上亦春华。长因谢豹多情甚，岁岁招魂向水涯。
杜鹃花·其二
作者：屈大均
朝代：清
体裁：七言绝句

春魂多少在蚕丛，化作山花踯躅红。朵朵知含亡国恨，无情亦与子鹃同。
杜鹃花·其四
作者：屈大均
朝代：清
体裁：七言绝句

开处千山万壑香，一花一叶是君王。心伤野死重瞳似，再拜春丛涕泪长。
杨枝
作者：屈大均
朝代：清
体裁：七言绝句

不唱杨枝唱竹枝，谁怜花泪碧离离。南梳北裹无心好，辜负春光绝丽时。
杨柳枝
作者：屈大均
朝代：清
体裁：词

小小珍禽似画眉。是相思。钗头偷立已多时。未曾知。郎处不须红豆子。殷勤寄。双双取得系红丝。到天涯。
杨柳枝词
作者：屈大均
朝代：清
体裁：五言绝句

谁家游冶郎，日日章台下。多谢杨柳枝，为侬系骢马。
杨花
作者：屈大均
朝代：清

风飘一夜落南家，连臂歌残是白花。不爱胭脂红上靥，但怜飞絮满宫斜。半作香泥吹复飞，茫茫一片逐春归。春归有路从烟水，愁绝杨花蔽夕晖。沾泥落水不曾知，似雪飘飖得几时。为语东风莫吹尽，留将一片与游丝。
杨花·其一
作者：屈大均
朝代：清
体裁：七言绝句

风飘一夜落南家，连臂歌残是白花。不爱胭脂红上靥，但怜飞絮满宫斜。
杨花·其三
作者：屈大均
朝代：清
体裁：七言绝句

沾泥落水不曾知，似雪飘飖得几时。为语东风莫吹尽，留将一片与游丝。
杨花·其二
作者：屈大均
朝代：清
体裁：七言绝句

半作香泥吹复飞，茫茫一片逐春归。春归有路从烟水，愁绝杨花蔽夕晖。
松上兰
作者：屈大均
朝代：清
体裁：古风

兰生乃无土，托根高松端。为君作萝茑，青青同岁寒。馨香在天半，无因充玉盘。嗟尔搴芳人，盻望空长叹。紫茎何袅袅，绿叶何反反。但见白云覆，安知清露漙。嗟彼生沅湘，枝枝临江干。行人得采撷，持以成幽欢。一朝蕙草晚，弃捐同齐纨。虽蒙置箱箧，讵异涂泥间。
松林
作者：屈大均
朝代：清
体裁：五言律诗

松林二三里，掩映带平沙。烟火不知处，茅茨时一家。野衣无数叶，山鬓绝多花。樵路随春草，盘盘上岭斜。
松柏
作者：屈大均
朝代：清
体裁：七言律诗

松柏平生耐岁寒，身存不敢怨艰难。斑衣楚国师莱子，皂帽辽东学幼安。孔雀珠毛忧雨湿，梅花玉骨畏霜残。枝枝不少笼葱竹，更向罗浮采钓竿。
松江春日张带三老丈招同修来先生宴集分得九佳灯下同赋明日既返棹金陵书此并以为别求正时庚申二月四日
作者：屈大均
朝代：清
体裁：五言律诗

胜日簪裾会，吴淞水一涯。莺知公子意，花落美人怀。芝草方逃汉，鲈鱼不上淮。季鹰贤父子，白发更相偕。
松江答董子
作者：屈大均
朝代：清
体裁：七言律诗

海上山川称白苧，江南风雅羡吴淞。夫君久适莼鲈兴，兄弟还开绮靡宗。芳草绿深三白荡，流莺飞满九芙蓉。玉杯篇就应相寄，此日春秋在二禺。
林下
作者：屈大均
朝代：清
体裁：五言绝句

林下逍遥甚，猿裘与鹿巾。欲蠲霜露疾，多饮太和春。
林下
作者：屈大均
朝代：清
体裁：五言律诗

林下风流在，多能尽不如。桃花曹氏画，萱草薛涛书。扇作乘鸾罢，裙裁化蝶馀。墨香多素练，丽句数行疏。
林中
作者：屈大均
朝代：清
体裁：五言绝句

岩林长啸久，人道古遗狂。枕仗当明月，猿裘一半霜。
林中杂咏
作者：屈大均
朝代：清

向花啼不已，一一是相思。更有山鹕好，雌雄总画眉。大小花含笑，风吹祗半开。幽香如夜合，一朵入窗来。
林中杂咏·其一
作者：屈大均
朝代：清
体裁：五言绝句

向花啼不已，一一是相思。更有山鹕好，雌雄总画眉。
林中杂咏·其二
作者：屈大均
朝代：清
体裁：五言绝句

大小花含笑，风吹祗半开。幽香如夜合，一朵入窗来。
林叔君六十生日赋以赠之
作者：屈大均
朝代：清

少予犹二岁，髯白已三年。未是桑榆日，方开草昧天。加餐休服食，好学即神仙。六十多吾友，参差杖国前。六十蘧公化，前贤似者希。未能惟寡过，不尽是知非。道与浮云卷，情终故国归。有君同此意，衰白益光辉。白首如新识，情因患难长。白公磨剑利，黄叟采芝香。慷慨歌同病，艰难笑备尝。未应春色里，送老是壶觞。更使诗歌好，风华要绝伦。莺花争一日，笔墨斗三春。世弃沈冥客，天迷故旧人。阿兄应待汝，开目似冯信。令子知名早，雍容友教时。一家能有学，二祖更无师。理窟禺山下，谈林莞水湄。趋庭说风雅，先解阿翁颐。石上围棋罢，乘凉坐到明。烛残须日出，胶尽自河清。寂寂生前事，茫茫身后名。一杯空所有，何物是殇彭。
林叔君六十生日赋以赠之·其一
作者：屈大均
朝代：清
体裁：五言律诗

少予犹二岁，髯白已三年。未是桑榆日，方开草昧天。加餐休服食，好学即神仙。六十多吾友，参差杖国前。
林叔君六十生日赋以赠之·其三
作者：屈大均
朝代：清
体裁：五言律诗

白首如新识，情因患难长。白公磨剑利，黄叟采芝香。慷慨歌同病，艰难笑备尝。未应春色里，送老是壶觞。
林叔君六十生日赋以赠之·其二
作者：屈大均
朝代：清
体裁：五言律诗

六十蘧公化，前贤似者希。未能惟寡过，不尽是知非。道与浮云卷，情终故国归。有君同此意，衰白益光辉。
林叔君六十生日赋以赠之·其五
作者：屈大均
朝代：清
体裁：五言律诗

令子知名早，雍容友教时。一家能有学，二祖更无师。理窟禺山下，谈林莞水湄。趋庭说风雅，先解阿翁颐。
林叔君六十生日赋以赠之·其六
作者：屈大均
朝代：清
体裁：五言律诗

石上围棋罢，乘凉坐到明。烛残须日出，胶尽自河清。寂寂生前事，茫茫身后名。一杯空所有，何物是殇彭。
林叔君六十生日赋以赠之·其四
作者：屈大均
朝代：清
体裁：五言律诗

更使诗歌好，风华要绝伦。莺花争一日，笔墨斗三春。世弃沈冥客，天迷故旧人。阿兄应待汝，开目似冯信。
林子饷梨有作
作者：屈大均
朝代：清
体裁：五言律诗

多君大谷梨，紫实压霜枝。亦未含消似，偏令津润滋。冷愁尊老嗜，香恐小男知。稍待微酣后，甜冰食不迟。
林岕
作者：屈大均
朝代：清
体裁：五言律诗

峒山真岕好，学制有遗人。庶子今林姓，周家旧懿亲。金精栽绝巘，紫笋摘先春。庙后香全似，泉兼蟹眼新。
林沂泽五十又一生日诗以赠之
作者：屈大均
朝代：清
体裁：七言律诗

儿女催人鬓欲霜，知非又度一年强。能将孝友为乔木，更有精诚返夕阳。棋赌水沉花阁静，杯擎金露柳桥凉。功名自古归屠钓，那得逍遥到杖乡。
林赤见以谷皮纸见赠予将以为衣赋诗志喜
作者：屈大均
朝代：清
体裁：五言律诗

山中尊野服，谷纸亦宜人。吾粤多奇布，无如此更珍。染成黄栗色，裁称白华身。感子持相赠，轻寒及暮春。
果市
作者：屈大均
朝代：清

冬仲山城果市齐，香圞朱橘压林低。无钱亦得柑头饱，赌核赢来贱似泥。橘柚团团拂手长，玉盘堆满一冬香。苞珍最是炎方盛，不独枝圆作果箱。
果市·其一
作者：屈大均
朝代：清
体裁：七言绝句

冬仲山城果市齐，香圞朱橘压林低。无钱亦得柑头饱，赌核赢来贱似泥。
果市·其二
作者：屈大均
朝代：清
体裁：七言绝句

橘柚团团拂手长，玉盘堆满一冬香。苞珍最是炎方盛，不独枝圆作果箱。
枫人歌
作者：屈大均
朝代：清
体裁：古风

小雨枫人长一尺，大雨枫人长一丈。女巫取得沉水薰，一夕枫人有精爽。大妇持珠来，求子步迟回。小妇持钱至，问郎归尚未。
枳儿岭
作者：屈大均
朝代：清
体裁：七言绝句

大同宣府岭头分，风捲边沙似白云。千里金城为谁壮，可怜空驻羽林军。
某君年七十馀纳双妾赋以赠之
作者：屈大均
朝代：清

长生有术在香闺，方朔年年取小妻。白可鸳鸯成七十，莫教莲叶有东西。张苍饮乳不曾迎，白首偏多素女师。一曲同摊双唱处，桃花红映古松姿。白头偏解爱芙蓉，两两鹓雏夹老龙。最似罗浮双玉女，钥朝青傍老人峰。
某君年七十馀纳双妾赋以赠之·其一
作者：屈大均
朝代：清
体裁：七言绝句

长生有术在香闺，方朔年年取小妻。白可鸳鸯成七十，莫教莲叶有东西。
某君年七十馀纳双妾赋以赠之·其三
作者：屈大均
朝代：清
体裁：七言绝句

白头偏解爱芙蓉，两两鹓雏夹老龙。最似罗浮双玉女，钥朝青傍老人峰。
某君年七十馀纳双妾赋以赠之·其二
作者：屈大均
朝代：清
体裁：七言绝句

张苍饮乳不曾迎，白首偏多素女师。一曲同摊双唱处，桃花红映古松姿。
某明府纳姬金陵索赠
作者：屈大均
朝代：清

美人为政大河间，秋望罗浮放白鹇。秋浦繇来学陶令，二桐五柳共閒閒。已有芙蓉并蒂妍，红妆双倚似非烟。更迎桃叶秦淮上，共载梅花大庾边。从今左顾足鸳鸯，两两调丝乐未央。乐府旧歌三妇艳，岂知今在使君堂。太白风流奈尔何，金陵小妓楚声多。天生三寸如花笔，只为佳人画翠娥。
某明府纳姬金陵索赠·其一
作者：屈大均
朝代：清
体裁：七言绝句

美人为政大河间，秋望罗浮放白鹇。秋浦繇来学陶令，二桐五柳共閒閒。
某明府纳姬金陵索赠·其三
作者：屈大均
朝代：清
体裁：七言绝句

从今左顾足鸳鸯，两两调丝乐未央。乐府旧歌三妇艳，岂知今在使君堂。
某明府纳姬金陵索赠·其二
作者：屈大均
朝代：清
体裁：七言绝句

已有芙蓉并蒂妍，红妆双倚似非烟。更迎桃叶秦淮上，共载梅花大庾边。
某明府纳姬金陵索赠·其四
作者：屈大均
朝代：清
体裁：七言绝句

太白风流奈尔何，金陵小妓楚声多。天生三寸如花笔，只为佳人画翠娥。
柑
作者：屈大均
朝代：清

今岁壶柑子，霜稀颇不甜。味回须十日，香在且双奁。摘恨松皮少，归劳素手纤。就中鱼冻者，幸未使君嫌。冬至甘酸杂，黄堆几案迟。凝心霜瓣冷，浸齿玉津滋。阳擘皮方好，阴乾核更宜。明年多买蚁，尽护故园枝。载自端州远，青黄满一槎。气寒纯是雪，香熟总如花。盘里多秋色，怀中有露华。人言洞庭上，朱橘让纷葩。开笼閒数数，大小爱圆匀。香雾长濡手，甜霜每在唇。藏时须待腊，寄日欲当春。儿女争怀袖，欢声动隔邻。至日争攀摘，离离尚满柯。山人分未少，县令赠偏多。皮厚春能到，瓤乾腊欲过。儿童纷赌核，食奈太寒何。
柑
作者：屈大均
朝代：清

向腊黄柑贱，船船四会来。甜因南雪得，香以小寒开。玉爪宜阳擘，冰盘拟尽堆。芬芳堪作颂，恨少楚臣才。南中多橘柚，一一逐臣师。复有黄柑美，离骚昔未知。绥州生独异，腊月熟难迟。颗颗冰霜饱，寒香沁齿时。
柑·其一
作者：屈大均
朝代：清
体裁：五言律诗

今岁壶柑子，霜稀颇不甜。味回须十日，香在且双奁。摘恨松皮少，归劳素手纤。就中鱼冻者，幸未使君嫌。
柑·其一
作者：屈大均
朝代：清
体裁：五言律诗

向腊黄柑贱，船船四会来。甜因南雪得，香以小寒开。玉爪宜阳擘，冰盘拟尽堆。芬芳堪作颂，恨少楚臣才。
柑·其三
作者：屈大均
朝代：清
体裁：五言律诗

载自端州远，青黄满一槎。气寒纯是雪，香熟总如花。盘里多秋色，怀中有露华。人言洞庭上，朱橘让纷葩。
柑·其二
作者：屈大均
朝代：清
体裁：五言律诗

冬至甘酸杂，黄堆几案迟。凝心霜瓣冷，浸齿玉津滋。阳擘皮方好，阴乾核更宜。明年多买蚁，尽护故园枝。
柑·其二
作者：屈大均
朝代：清
体裁：五言律诗

南中多橘柚，一一逐臣师。复有黄柑美，离骚昔未知。绥州生独异，腊月熟难迟。颗颗冰霜饱，寒香沁齿时。
柑·其五
作者：屈大均
朝代：清
体裁：五言律诗

至日争攀摘，离离尚满柯。山人分未少，县令赠偏多。皮厚春能到，瓤乾腊欲过。儿童纷赌核，食奈太寒何。
柑·其四
作者：屈大均
朝代：清
体裁：五言律诗

开笼閒数数，大小爱圆匀。香雾长濡手，甜霜每在唇。藏时须待腊，寄日欲当春。儿女争怀袖，欢声动隔邻。
染衣
作者：屈大均
朝代：清
体裁：七言绝句

水沈煎水染衣裙，生长香林饱众芬。东莞女儿香角好，笑他黄熟不堪焚。
柚灯
作者：屈大均
朝代：清

柚灯多出女儿家，持作中秋不夜花。尽去红瓤馀紫玉，深含朱火似丹砂。枝枝巧制鸾龙样，颗颗光争日月华。七夕素馨穿百子，琉璃点处更如霞。羊城灯好最堪誇，柚子雕成分外华。珠向中秋争吐月，火同元夕竞生花。佳人香染团团露，稚子光分点点霞。岁岁霜林亲买取，酸甜不独为冰牙。
柚灯·其一
作者：屈大均
朝代：清
体裁：七言律诗

柚灯多出女儿家，持作中秋不夜花。尽去红瓤馀紫玉，深含朱火似丹砂。枝枝巧制鸾龙样，颗颗光争日月华。七夕素馨穿百子，琉璃点处更如霞。
柚灯·其二
作者：屈大均
朝代：清
体裁：七言律诗

羊城灯好最堪誇，柚子雕成分外华。珠向中秋争吐月，火同元夕竞生花。佳人香染团团露，稚子光分点点霞。岁岁霜林亲买取，酸甜不独为冰牙。
查君来自黔中赠之
作者：屈大均
朝代：清
体裁：古风

怜君万里事孤征，艰难来自黔阳城。黔阳乃是烟雾海，天无三日能乾晴。雨师最好黔阳地，霢霢濛濛岂天意。三年未洗战场红，红满黔阳皆血泪。啾啾新鬼多王侯，可怜白骨成山丘。英雄岂合建大义，杀身自古因春秋。水深火热天所喜，汤武之世皆逆理。君臣一炬谢生灵，赤县神州终已矣。君向黔阳吊战场，仲家黑白邀壶觞。腐肉之中相饮食，乌鸢往往争肝肠。争肝肠，中有馨香是国殇。生降差比部尉强，君行莫与别阿梁。
柬孔君
作者：屈大均
朝代：清
体裁：七言律诗

世事茫茫总苦辛，肝肠岂与孔融亲。天教鲁国馀男子，代有湘累是怨人。鸾凤自应栖枳棘，骅骝那得绝风尘。堪怜夜夜同明月，相照愁心满海滨。
柬季伟公
作者：屈大均
朝代：清
体裁：五言律诗

以我年先汝，参差廿九霜。家贫因意气，命薄是文章。及此崦嵫暮，弥令兰杜芳。殷勤向三友，求益正多方。
柬徐君
作者：屈大均
朝代：清
体裁：七言律诗

五十方知学易高，神仙不复说卢敖。天开日月为文字，人在云霄是羽毛。太华寒泉双玉井，炎方硕果一蒲桃。蕲阳象旨知君得，白首无辞搦管劳。
柬戴生
作者：屈大均
朝代：清
体裁：五言律诗

此日天涯意，艰难莫可论。死生惭往哲，贫病负中原。野月含霜冷，山泉带雨浑。只应返庐岳，鸾鹤自相存。
柬程生
作者：屈大均
朝代：清
体裁：五言律诗

有美如王衍，瑶林玉树姿。朱弦清庙曲，香草大夫辞。云母笺频叠，芙蓉笔早持。风骚多祖述，更与玉台期。
柬罗颢甫
作者：屈大均
朝代：清
体裁：七言绝句

白首为儒尚未醇，斯文菽粟更何人。紫阳羽翼期吾友，及此林泉自在身。
柬詹丈
作者：屈大均
朝代：清
体裁：五言律诗

炎方秋未凉，萧爽喜禅房。僧作琴高弟，花为客故乡。无生非老病，有道在清狂。为作皋鱼操，凄然风木伤。
柬赵子实
作者：屈大均
朝代：清

往岁慈娥清峪边，佳人双鬓杏花烟。莺歌细雨谁能那，马惜残霞亦不前。一别黄河间白云，秦筝慷慨梦中闻。春光不到昭阳殿，绝代红颜却与君。生长邯郸二十春，平原那贵卖浆人。黄金未必如肝胆，且共开樽醉锦茵。伯劳东去燕西飞，万里相逢泪欲挥。莫道王孙难自食，春来淮上鳜鱼肥。走马阴山竞射雕，嘶风代马为君骄。英雄不向沙场月，那得铙歌合短箫。双泪天山洒翠微，生憎鸿雁入关飞。望乡空上昭君墓，一片牛羊共夕晖。豪杰繇来厮养多，不逢张耳奈愁何。云蒸龙变知无命，早向深山弄薜萝。燕赵无人吊望诸，君来意气定何如。酒酣若是悲歌者，应念渐离堂下居。汉家才子盛西京，高帝从来爱楚声。尔继房中诸乐府，清商一奏感神明。我昨题诗太华峰，仙人掌上抱芙蓉。玉浆一就明星饮，赋比青莲思更浓。歌舞休将换玉骢，神仙只畏酒樽空。雁门亦有芙蕖好，醉共鸳鸯入水中。豫让桥边落日昏，徘徊往迹泪双痕。君怜国士能终始，自有干将解报恩。
柬赵子实·其一
作者：屈大均
朝代：清
体裁：七言绝句

往岁慈娥清峪边，佳人双鬓杏花烟。莺歌细雨谁能那，马惜残霞亦不前。
柬赵子实·其七
作者：屈大均
朝代：清
体裁：七言绝句

豪杰繇来厮养多，不逢张耳奈愁何。云蒸龙变知无命，早向深山弄薜萝。
柬赵子实·其三
作者：屈大均
朝代：清
体裁：七言绝句

生长邯郸二十春，平原那贵卖浆人。黄金未必如肝胆，且共开樽醉锦茵。
柬赵子实·其九
作者：屈大均
朝代：清
体裁：七言绝句

汉家才子盛西京，高帝从来爱楚声。尔继房中诸乐府，清商一奏感神明。
柬赵子实·其二
作者：屈大均
朝代：清
体裁：七言绝句

一别黄河间白云，秦筝慷慨梦中闻。春光不到昭阳殿，绝代红颜却与君。
柬赵子实·其五
作者：屈大均
朝代：清
体裁：七言绝句

走马阴山竞射雕，嘶风代马为君骄。英雄不向沙场月，那得铙歌合短箫。
柬赵子实·其八
作者：屈大均
朝代：清
体裁：七言绝句

燕赵无人吊望诸，君来意气定何如。酒酣若是悲歌者，应念渐离堂下居。
柬赵子实·其六
作者：屈大均
朝代：清
体裁：七言绝句

双泪天山洒翠微，生憎鸿雁入关飞。望乡空上昭君墓，一片牛羊共夕晖。
柬赵子实·其十
作者：屈大均
朝代：清
体裁：七言绝句

我昨题诗太华峰，仙人掌上抱芙蓉。玉浆一就明星饮，赋比青莲思更浓。
柬赵子实·其十一
作者：屈大均
朝代：清
体裁：七言绝句

歌舞休将换玉骢，神仙只畏酒樽空。雁门亦有芙蕖好，醉共鸳鸯入水中。
柬赵子实·其十二
作者：屈大均
朝代：清
体裁：七言绝句

豫让桥边落日昏，徘徊往迹泪双痕。君怜国士能终始，自有干将解报恩。
柬赵子实·其四
作者：屈大均
朝代：清
体裁：七言绝句

伯劳东去燕西飞，万里相逢泪欲挥。莫道王孙难自食，春来淮上鳜鱼肥。
柳
作者：屈大均
朝代：清

不恨杨枝恨柳枝，牵肠一种乱如丝。啼乌为尔头先白，正是花飞似雪时。临风舞断细腰肢，不管黄莺在上枝。拂水千千那忍折，长条犹记短条时。一片花飞似白头，为萍亦复逐风流。银装筝子红牙拍，谁按杨枝不起愁。
柳
作者：屈大均
朝代：清
体裁：七言绝句

舞尽春风万万条，白花飞送马蹄遥。如何只见人离别，岁岁年年此灞桥。
柳
作者：屈大均
朝代：清

青青一夕已成丝，舞向东风不自持。白首正愁飞絮乱，莫教如雪一枝枝。一丝一缕已风流，半拂芳塘半画楼。日夕含烟复含雨，不将春色散人愁。故作长条要拂人，莫教攀折向芳春。怜他叶底流莺好，掩映双栖不露身。已遣飞花作白蘋，又教吹絮逐香茵。枝间娇鸟纷无数，第一流莺最恼人。
柳·其一
作者：屈大均
朝代：清
体裁：七言绝句

不恨杨枝恨柳枝，牵肠一种乱如丝。啼乌为尔头先白，正是花飞似雪时。
柳·其一
作者：屈大均
朝代：清
体裁：七言绝句

青青一夕已成丝，舞向东风不自持。白首正愁飞絮乱，莫教如雪一枝枝。
柳·其三
作者：屈大均
朝代：清
体裁：七言绝句

一片花飞似白头，为萍亦复逐风流。银装筝子红牙拍，谁按杨枝不起愁。
柳·其三
作者：屈大均
朝代：清
体裁：七言绝句

故作长条要拂人，莫教攀折向芳春。怜他叶底流莺好，掩映双栖不露身。
柳·其二
作者：屈大均
朝代：清
体裁：七言绝句

一丝一缕已风流，半拂芳塘半画楼。日夕含烟复含雨，不将春色散人愁。
柳·其二
作者：屈大均
朝代：清
体裁：七言绝句

临风舞断细腰肢，不管黄莺在上枝。拂水千千那忍折，长条犹记短条时。
柳·其四
作者：屈大均
朝代：清
体裁：七言绝句

已遣飞花作白蘋，又教吹絮逐香茵。枝间娇鸟纷无数，第一流莺最恼人。
柳含烟·柳
作者：屈大均
朝代：清
体裁：词

青青眼，忍看人。人别人离不管，更将烟雨湿残春。与罗巾。红恨绿愁消欲尽，枝上无多风信。一相思作一垂丝。断肠时。
柳条
作者：屈大均
朝代：清
体裁：五言律诗

柳条长不已，总是欲牵肠。历乱还飞絮，氤氲更作香。无情化萍藻，有意拂鸳鸯。攀折那能去，依依此夕汤。
柳枝词
作者：屈大均
朝代：清
体裁：五言绝句

郎情柳叶短，妾意柳枝长。愿作柳花飞，随郎还故乡。
柳梢青
作者：屈大均
朝代：清
体裁：词

双下雕鞍、秦王故苑，共倚栏杆。玉豆传心，银桃引笑，不怕人看。斜阳稍觉微寒。回首去、宫城上关。无限芙蓉，因卿妩媚，不爱春山。
柳梢青
作者：屈大均
朝代：清
体裁：词

点点相思，落花排就，更有长条。半系江南，半牵江北，尽作宫腰。啼鹃只为前朝。几滴血、棠梨共飘。恼乱春山，白云愁暮，明月愁朝。
柳梢青
作者：屈大均
朝代：清
体裁：词

绿草萋萋，一春望愁，只在花溪。北地香魂，南朝碧血，总付鹃啼。征人一骑辽西，共谁宿、黄驼白羝。朝逐风笳，暮宿冰窖，可念深闺。
柳梢青·三原春日
作者：屈大均
朝代：清
体裁：词

南北双城。梨花酒熟，一路相迎。蔬叶因陈，面条蝴蝶，多谢欢情。嘶花宝马骑行。白渠上、交弹翠筝。处处秋千，人人踏鞠，消遣春明。
柳花
作者：屈大均
朝代：清

一夕垂杨树，花飞入杳冥。无风已如雪，有水即为萍。未忍吹长笛，生憎种短亭。莺衔馀几片，掩映数枝青。一春风上下，飞去欲谁家。未肯污泥水，惟知作雪花。条长攀易得，枝弱舞休斜。几点多情甚，依依在鬓华。
柳花·其一
作者：屈大均
朝代：清
体裁：五言律诗

一夕垂杨树，花飞入杳冥。无风已如雪，有水即为萍。未忍吹长笛，生憎种短亭。莺衔馀几片，掩映数枝青。
柳花·其二
作者：屈大均
朝代：清
体裁：五言律诗

一春风上下，飞去欲谁家。未肯污泥水，惟知作雪花。条长攀易得，枝弱舞休斜。几点多情甚，依依在鬓华。
栽桃
作者：屈大均
朝代：清

新栽桃树一珠妍，桃叶初逢饮乳年。头白尚多华子利，心孤偏得凤凰怜。房中歌向夫人授，阴道书从素女传。三岁夭夭谁不爱，东方寿命藉君延。天使夭桃性早华，当春少小已如霞。三千自得仙人核，十五频开曼倩家。羽扇文章栽凤子，玉盘膏沐养兰芽。春山莫斗眉长短，尽有芙蓉胜馆娃。溪外渔郎已早知，挈舟不恨问津迟。分来一笑秦人手，种作三珠汉苑枝。春意尽归无语处，年华多在未开时。绥山自是丹砂物，况有卢家一女儿。朝来露浣玉颜鲜，花好何如叶可怜。一日渡江团扇贵，三春靧面艳歌传。丹成弄玉分飞雪，曲就青琴得水仙。生下阿侯方十五，雒阳春色自来先。
栽桃·其一
作者：屈大均
朝代：清
体裁：七言律诗

新栽桃树一珠妍，桃叶初逢饮乳年。头白尚多华子利，心孤偏得凤凰怜。房中歌向夫人授，阴道书从素女传。三岁夭夭谁不爱，东方寿命藉君延。
栽桃·其三
作者：屈大均
朝代：清
体裁：七言律诗

溪外渔郎已早知，挈舟不恨问津迟。分来一笑秦人手，种作三珠汉苑枝。春意尽归无语处，年华多在未开时。绥山自是丹砂物，况有卢家一女儿。
栽桃·其二
作者：屈大均
朝代：清
体裁：七言律诗

天使夭桃性早华，当春少小已如霞。三千自得仙人核，十五频开曼倩家。羽扇文章栽凤子，玉盘膏沐养兰芽。春山莫斗眉长短，尽有芙蓉胜馆娃。
栽桃·其四
作者：屈大均
朝代：清
体裁：七言律诗

朝来露浣玉颜鲜，花好何如叶可怜。一日渡江团扇贵，三春靧面艳歌传。丹成弄玉分飞雪，曲就青琴得水仙。生下阿侯方十五，雒阳春色自来先。
桂林送远曲
作者：屈大均
朝代：清
体裁：七言绝句

湘漓二水陇头分，一道飞流出白云。漓水不如湘水好，君行更为吊湘君。
桂枝香 其一 二首
作者：屈大均
朝代：清
体裁：词

殷勤八跪。但暮送潮头，朝迎潮尾。正值沙禾始熟，竞衔双穗。黄膏四角随圆月，任雌雄、入秋皆美。虎门船返，两篮紫甲，一筐红蜕。况滥口、河鲀大至，被生钓千头，腥吹墟市。多谢鱼姑肯卖，百钱随意。更纤手、细将香秆，并霜鳌、对对穿起。急归烹取，蘋花深处，浊醪相媚。
桂枝香·二首
作者：屈大均
朝代：清

殷勤八跪。但暮送潮头，朝迎潮尾。正值沙禾始熟，竞衔双穗。黄膏四角随圆月，任雌雄、入秋皆美。虎门船返，两篮紫甲，一筐红蜕。况滥口、河鲀大至，被生钓千头，腥吹墟市。多谢鱼姑肯卖，百钱随意。更纤手、细将香秆，并霜鳌、对对穿起。急归烹取，蘋花深处，浊醪相媚。菱塘北角。笑春蜕未肥，秋蜕方软。才是禾茎露冷，荻花霜晚。膏成榴子筐筐足，把玄黄、月黄同满。虎头潮退，篝灯照取，水村腥遍。喜更有、金华火脔。与海镜甘分，河豚香乱。频学芙蓉沉醉，不须人劝。渔家最好真风味，就松江、莼脍谁换。季鹰归未，秋来能到，我加池馆。
桂枝香·其二
作者：屈大均
朝代：清
体裁：词

菱塘北角。笑春蜕未肥，秋蜕方软。才是禾茎露冷，荻花霜晚。膏成榴子筐筐足，把玄黄、月黄同满。虎头潮退，篝灯照取，水村腥遍。喜更有、金华火脔。与海镜甘分，河豚香乱。频学芙蓉沉醉，不须人劝。渔家最好真风味，就松江、莼脍谁换。季鹰归未，秋来能到，我加池馆。
桂枝香·岁端午，予年六十有一，腊月之十日恭遇慈大人生辰，适见第五儿啊需以是日举，喜而有作
作者：屈大均
朝代：清
体裁：词

嘉平举子。正太母生辰，寿筵张绮。与父同年庚午，可能相似。六旬有一生儿晚，幸慈尊、见渠呱矣。子围孙绕，婆婆老福，白头多喜。望第五、名齐骠骑，叹同父诸兄，豚犬而已。五子陶公，今足待教书史。五经分教传家学，更何时、都会文字。慰渠王母，年年春酒，献诗罗跪。
桂枝香·题潘氏芷园
作者：屈大均
朝代：清
体裁：词

山眉不断，与一带暮烟，乍近还远。更有狮洋潮水，入湖回转。鱼帆片片乘新涨。爱梅林、雪花晴暖。柳边相送，三沙紫蟹，四沙黄蚬。及春开、窗留半扇。任白鹭交穿，窥人画卷。惊落双榕细子，饲鱼肥嫩。须将旧酿离支酒，沃鲈生、冰缕霜片。荡舟迎我，玉人携取，醉听莺啭。
桃叶曲
作者：屈大均
朝代：清

怜花及桃叶，怜叶及桃根。古渡烟波上，相迎笑未言。怜桃及桃叶，爱柳及稊荑。但渡无言苦，兰桡我自持。
桃叶曲·其一
作者：屈大均
朝代：清
体裁：五言绝句

怜花及桃叶，怜叶及桃根。古渡烟波上，相迎笑未言。
桃叶曲·其二
作者：屈大均
朝代：清
体裁：五言绝句

怜桃及桃叶，爱柳及稊荑。但渡无言苦，兰桡我自持。
桃叶渡
作者：屈大均
朝代：清
体裁：五言绝句

二月江南望，桃花烂似霞。人言桃叶渡，桃叶胜桃花。
桃叶渡作
作者：屈大均
朝代：清
体裁：五言绝句

桃叶三春好，桃花复似霞。君心爱桃叶，不肯爱桃花。
桃林坪
作者：屈大均
朝代：清
体裁：五言律诗

窈窕桃林峡，天如匹练垂。石门人独入，谷口马难窥。拂席飞泉湿，衔杯白日移。神仙亦尘垢，半壁玉棺遗。
桃源忆故人
作者：屈大均
朝代：清
体裁：词

轻烟漠漠春何处。试问水边风絮。部分晚来疏雨。只共芭蕉语。愁将花信频频数。毕竟春深多许。莫遣流莺催汝。一夕过南浦。
桃溪
作者：屈大均
朝代：清
体裁：五言律诗

夹岸蒙茸竹，枝枝有鸟啼。梦飞芳草外，愁在夕阳西。水驿连三峡，人家各一溪。女郎祠畔望，烟雨一秋迷。
桐君山作
作者：屈大均
朝代：清
体裁：古风

清溪流㶁㶁，白石如摴蒱。桐君去我久，谁与同欢娱。利器乱天下，濠梁日如愚。白发渐纷纷，于世复何须。远游可长生，逝将登蓬壶。青霞为绣袷，明月为耳珠。金火相盘旋，神丹生太无。天孙嫣然笑，结我合欢襦。誓言何旦旦，岁晏终不渝。
梁君以重阳生日赠之
作者：屈大均
朝代：清

陶公爱重九，此日向东篱。好是登高节，欢闻堕地时。黄花知益寿，绿鬓恐成丝。不惑君能否，方强学未迟。春秋佳日多，重九亦清和。令节频生汝，华年奈去何。绿尊知满饮，乌帽定狂歌。未得曾相识，遥怜在薜萝。
梁君以重阳生日赠之·其一
作者：屈大均
朝代：清
体裁：五言律诗

陶公爱重九，此日向东篱。好是登高节，欢闻堕地时。黄花知益寿，绿鬓恐成丝。不惑君能否，方强学未迟。
梁君以重阳生日赠之·其二
作者：屈大均
朝代：清
体裁：五言律诗

春秋佳日多，重九亦清和。令节频生汝，华年奈去何。绿尊知满饮，乌帽定狂歌。未得曾相识，遥怜在薜萝。
梁烈妇
作者：屈大均
朝代：清

流黄织罢泪双流，笳鼓南来咽暮秋。梁氏自来多意气，为君还堕绿珠楼。乌鹊分飞一曲终，青陵台上信陵通。妾心自有扶桑日，杲杲光生大雨中。
梁烈妇·其一
作者：屈大均
朝代：清
体裁：七言绝句

流黄织罢泪双流，笳鼓南来咽暮秋。梁氏自来多意气，为君还堕绿珠楼。
梁烈妇·其二
作者：屈大均
朝代：清
体裁：七言绝句

乌鹊分飞一曲终，青陵台上信陵通。妾心自有扶桑日，杲杲光生大雨中。
梅
作者：屈大均
朝代：清
体裁：七言绝句

咫尺梅关雪不来，梅花开罢腊梅开。炎州十月春如海，处处飞香半是梅。
梅
作者：屈大均
朝代：清

已从长至发，腊月复重开。朵大因多雪，花肥不似梅。香先春气动，影逐片云回。未尽鸿濛意，东风且莫催。东风元有意，不敢后南枝。一树寒烟外，千林积雪时。影从流水得，香有白云知。莫扫飞花片，春光总在兹。
梅
作者：屈大均
朝代：清
体裁：七言律诗

纷纷桃李腊前开，岂意春初尚有梅。人戴一枝为宝胜，莺衔数片作香胎。随风未肯沾泥去，化雪犹思入酒来。靧面能令颜色好，参差儿女满妆台。
梅·其一
作者：屈大均
朝代：清
体裁：五言律诗

已从长至发，腊月复重开。朵大因多雪，花肥不似梅。香先春气动，影逐片云回。未尽鸿濛意，东风且莫催。
梅·其二
作者：屈大均
朝代：清
体裁：五言律诗

东风元有意，不敢后南枝。一树寒烟外，千林积雪时。影从流水得，香有白云知。莫扫飞花片，春光总在兹。
梅关道中
作者：屈大均
朝代：清
体裁：五言绝句

窈窕台关路，苍松夹岭斜。鹧鸪蛮女曲，茉莉汉臣花。
梅市别祁四丈季超
作者：屈大均
朝代：清
体裁：古风

沉沉海月生，嘒嘒寒蜩鸣。游子在天涯，触物生忧情。赖有二三友，金玉同坚贞。鼋鼍互变化，神龙丧其形。岂不思奋翼，上天无雷霆。昔我别慈亲，王事劳孤征。风雪历四载，谋深竟难成。黄蘖与春荠，甘苦不分明。至道尚可信，寂寞元生平。
梅旅度曲以秋宵闻歌为韵
作者：屈大均
朝代：清

一声风雨客初愁，不唱啼乌泪已流。今夕樽前须尽醉，黄花犹为故人秋。明月高高廿四桥，南弦北管坐相邀。谁能即策花骢去，不向扬州度此宵。万里天河淡欲分，玉杯飞处湿行云。多情最是齐梁曲，恨尔江南夜夜闻。神仙富贵未蹉跎，自古英雄白首多。请语梅花楼外月，清光长照玉人歌。
梅旅度曲以秋宵闻歌为韵·其一
作者：屈大均
朝代：清
体裁：七言绝句

一声风雨客初愁，不唱啼乌泪已流。今夕樽前须尽醉，黄花犹为故人秋。
梅旅度曲以秋宵闻歌为韵·其三
作者：屈大均
朝代：清
体裁：七言绝句

万里天河淡欲分，玉杯飞处湿行云。多情最是齐梁曲，恨尔江南夜夜闻。
梅旅度曲以秋宵闻歌为韵·其二
作者：屈大均
朝代：清
体裁：七言绝句

明月高高廿四桥，南弦北管坐相邀。谁能即策花骢去，不向扬州度此宵。
梅旅度曲以秋宵闻歌为韵·其四
作者：屈大均
朝代：清
体裁：七言绝句

神仙富贵未蹉跎，自古英雄白首多。请语梅花楼外月，清光长照玉人歌。
梅花
作者：屈大均
朝代：清
体裁：七言绝句

梅花十月已开齐，日夕花间素手携。玉映无惭顾家妇，冰清真是楚狂妻。
梅花七首
作者：屈大均
朝代：清

梅花吾好友，白首益相亲。岁晏无多日，山空祗两人。光生罗幌夜，香泛药醪春。绝胜天边雪，琼瑶总作尘。摇落亦未久，梅花今又芳。数枝已光艳，一见即清狂。相对至斜月，无眠空石床。美人怜独立，霜湿缟衣凉。枝已无南北，冬深一一开。岁寒如可再，春暖不妨催。冷艳晴逾出，幽香暮更来。小禽衔片片，多半委苍苔。不幸无霜雪，炎方受命偏。严寒元本性，困苦却高年。隔岁图孤立，先春亦偶然。无穷忧患意，知子解相怜。病起发全白，梅花同皓然。孤生霜蒂弱，半槁玉颜妍。濯魄当晴月，吹香过暮烟。无情谁似汝，一朵一琼仙。黄落尽如此，无花亦自安。全生在高洁，半世尽清寒。讵忍吹长笛，方思寄所欢。枝枝真有道，相赏到春残。花少因多叶，宜寒亦向阳。年衰无暖日，命薄只秋霜。静得香归处，愁怜影满床。无人共幽寂，留取数枝长。
梅花七首·其一
作者：屈大均
朝代：清
体裁：五言律诗

梅花吾好友，白首益相亲。岁晏无多日，山空祗两人。光生罗幌夜，香泛药醪春。绝胜天边雪，琼瑶总作尘。
梅花七首·其七
作者：屈大均
朝代：清
体裁：五言律诗

花少因多叶，宜寒亦向阳。年衰无暖日，命薄只秋霜。静得香归处，愁怜影满床。无人共幽寂，留取数枝长。
梅花七首·其三
作者：屈大均
朝代：清
体裁：五言律诗

枝已无南北，冬深一一开。岁寒如可再，春暖不妨催。冷艳晴逾出，幽香暮更来。小禽衔片片，多半委苍苔。
梅花七首·其二
作者：屈大均
朝代：清
体裁：五言律诗

摇落亦未久，梅花今又芳。数枝已光艳，一见即清狂。相对至斜月，无眠空石床。美人怜独立，霜湿缟衣凉。
梅花七首·其五
作者：屈大均
朝代：清
体裁：五言律诗

病起发全白，梅花同皓然。孤生霜蒂弱，半槁玉颜妍。濯魄当晴月，吹香过暮烟。无情谁似汝，一朵一琼仙。
梅花七首·其六
作者：屈大均
朝代：清
体裁：五言律诗

黄落尽如此，无花亦自安。全生在高洁，半世尽清寒。讵忍吹长笛，方思寄所欢。枝枝真有道，相赏到春残。
梅花七首·其四
作者：屈大均
朝代：清
体裁：五言律诗

不幸无霜雪，炎方受命偏。严寒元本性，困苦却高年。隔岁图孤立，先春亦偶然。无穷忧患意，知子解相怜。
梅花下作
作者：屈大均
朝代：清

向日开偏早，清多亦畏寒。不知香欲满，尚作白云看。未出疏林外，幽香在薜萝。夜来全不见，却恨月明多。白头无一可，幸未愧梅花。冰雪同枯槁，无心任岁华。山鸟向人喜，梅开已满枝。衔将三两片，欲点美人眉。却嫌暄暖甚，未腊已开残。么凤莫收去，留香过岁寒。亦知花定落，不敢恨东风。苦是馀香在，魂消一片红。相将山喜鹊，花作一春粮。梅片兼残雪，清冷齿颊香。花发先春至，春风尚不知。年年同白首，多在苦寒时。故人惟汝在，不道是瑶华。香外无知己，氤氲自一家。孤荣亦已久，清绝自无人。幸在云山外，长含太古春。
梅花下作
作者：屈大均
朝代：清
体裁：五言绝句

春来雪有香，片片惹衣裳。么凤殷勤甚，衔来欲点妆。
梅花下作·其一
作者：屈大均
朝代：清
体裁：五言绝句

向日开偏早，清多亦畏寒。不知香欲满，尚作白云看。
梅花下作·其七
作者：屈大均
朝代：清
体裁：五言绝句

相将山喜鹊，花作一春粮。梅片兼残雪，清冷齿颊香。
梅花下作·其三
作者：屈大均
朝代：清
体裁：五言绝句

白头无一可，幸未愧梅花。冰雪同枯槁，无心任岁华。
梅花下作·其九
作者：屈大均
朝代：清
体裁：五言绝句

故人惟汝在，不道是瑶华。香外无知己，氤氲自一家。
梅花下作·其二
作者：屈大均
朝代：清
体裁：五言绝句

未出疏林外，幽香在薜萝。夜来全不见，却恨月明多。
梅花下作·其五
作者：屈大均
朝代：清
体裁：五言绝句

却嫌暄暖甚，未腊已开残。么凤莫收去，留香过岁寒。
梅花下作·其八
作者：屈大均
朝代：清
体裁：五言绝句

花发先春至，春风尚不知。年年同白首，多在苦寒时。
梅花下作·其六
作者：屈大均
朝代：清
体裁：五言绝句

亦知花定落，不敢恨东风。苦是馀香在，魂消一片红。
梅花下作·其十
作者：屈大均
朝代：清
体裁：五言绝句

孤荣亦已久，清绝自无人。幸在云山外，长含太古春。
梅花下作·其四
作者：屈大均
朝代：清
体裁：五言绝句

山鸟向人喜，梅开已满枝。衔将三两片，欲点美人眉。
梅花叹
作者：屈大均
朝代：清
体裁：古风

今岁南天太暄暖，梅花瘦损无肌肤。梅花命苦要寒冻，多食风雪方肥腴。一朵开残始一朵，未开已落无根株。檀香玉蝶半成蜕，葳蕤不得长黄须。多因绝粒少膏润，长饥遂成山泽癯。姑射枉称似处子，留侯久已非美姝。经旬僵卧委篱落，珠玉咳唾谁沾濡。安得惊精一含嚼，紫圭成烟俄复苏。
梅花岭
作者：屈大均
朝代：清
体裁：七言律诗

墓林犹见阵云屯，丞相衣冠尺土尊。自丧兴平无将帅，难归白下哭陵园。江都竟作鸿沟界，梅岭何殊百丈原。痛绝宁南频呕血，晋阳戈甲岂王敦。
梅花岭吊史相国墓
作者：屈大均
朝代：清
体裁：五言律诗

往者江南北，谁分上相忧。自从开四镇，不复问中州。精爽凭飞将，衣冠在古丘。梅花春不发，碧血满枝头。
梅花村作
作者：屈大均
朝代：清
体裁：五言绝句

花发当村口，牛羊踏几层。仙人餐不尽，多半化为冰。
梅花村作
作者：屈大均
朝代：清
体裁：古风

路从卖酒田，乃至梅花村。罗浮梅大宗，太古多遗根。纷纷诸岩谷，红白皆子孙。蔽亏玉女峰，含吐扶桑暾。依依绿毛鸟，朝夕相寒暄。白名曰么凤，啾嘈似有言。团团以相抱，首尾无一存。倒挂以自娱，雌雄情何敦。氤氲两翅间，一一梅花魂。
梅花泉
作者：屈大均
朝代：清
体裁：古风

梅花泉泉作，梅花朵朵圆。五出有时还六出，雪花一半相洄漩。泉出梅花万树里，天一所生无彼此。在天为雪地为泉，欲作梅花无不似。武陵溪口桃花时，泉作桃花人不知。红红白白因花性，散作烟波不自持。君今结宇西溪好，万树梅花日相抱。泉里梅花更不穷，流出人间岂浮藻。一杯一朵月精华，知尔松乔自难老。
梅花？水
作者：屈大均
朝代：清

梅花？水地，幽绝可逃秦。耕凿无馀事，衣冠在野人。人人持鹿铁，处处见熊伸。徭女歌声好，风吹听不真。
梅花�水
作者：屈大均
朝代：清
体裁：五言律诗

梅花�水地，幽绝可逃秦。耕凿无馀事，衣冠在野人。人人持鹿铁，处处见熊伸。徭女歌声好，风吹听不真。
梅鋗
作者：屈大均
朝代：清

庾岭惟秦塞，台侯是越人。重瞳封万户，勾践有孤臣。浈水乡闾旧，鄱阳俎豆新。千秋交广客，欲继入关尘。艰难自梅里，此地奉君王。岂欲兴于越，惟知祀少康。雠从高帝复，名在汉书长。食采梅花国，人钦万古香。蠢尔龙川令，乘时窃一州。徒能欺二世，不解助诸侯。冠带迟南越，车书阻上游。将军句践裔，智勇著春秋。
梅鋗·其一
作者：屈大均
朝代：清
体裁：五言律诗

庾岭惟秦塞，台侯是越人。重瞳封万户，勾践有孤臣。浈水乡闾旧，鄱阳俎豆新。千秋交广客，欲继入关尘。
梅鋗·其三
作者：屈大均
朝代：清
体裁：五言律诗

蠢尔龙川令，乘时窃一州。徒能欺二世，不解助诸侯。冠带迟南越，车书阻上游。将军句践裔，智勇著春秋。
梅鋗·其二
作者：屈大均
朝代：清
体裁：五言律诗

艰难自梅里，此地奉君王。岂欲兴于越，惟知祀少康。雠从高帝复，名在汉书长。食采梅花国，人钦万古香。
梦
作者：屈大均
朝代：清
体裁：五言绝句

地下多吾友，皆为殇鬼雄。夜来梦雪窦，长啸战场中。
梦江南
作者：屈大均
朝代：清
体裁：词

春望断，日夕倚妆楼。江上春潮无信久，春潮只在镜中流。流作一天秋。
梦江南 其一 六首
作者：屈大均
朝代：清
体裁：词

悲落叶，叶叶落当春。岁岁叶飞还有叶，年年人去更无人。红带泪痕新。
梦江南 其六 六首
作者：屈大均
朝代：清
体裁：词

红茉莉，穿作一花梳。金缕抽残蝴蝶茧，钗头立尽凤凰雏。肯忆故人姝。
梦江南·六首
作者：屈大均
朝代：清

悲落叶，叶叶落当春。岁岁叶飞还有叶，年年人去更无人。红带泪痕新。悲落叶，叶落绝归期。纵使归来花满树，新枝不是旧时枝。且逐水流迟。相别久，空与梦儿新。已恨花房双燕燕，还憎竹簟一人人。有泪湿红巾。清泪好，点点似珠匀。蛱蝶情多元凤子，鸳鸯恩重是花神。恁得不相亲。愁脉脉，最是暮春初。有梦花中为蛱蝶，无情月里作蟾蜍。不寄数行书。红茉莉，穿作一花梳。金缕抽残蝴蝶茧，钗头立尽凤凰雏。肯忆故人姝。
梦江南·其三
作者：屈大均
朝代：清
体裁：词

相别久，空与梦儿新。已恨花房双燕燕，还憎竹簟一人人。有泪湿红巾。
梦江南·其二
作者：屈大均
朝代：清
体裁：词

悲落叶，叶落绝归期。纵使归来花满树，新枝不是旧时枝。且逐水流迟。
梦江南·其五
作者：屈大均
朝代：清
体裁：词

愁脉脉，最是暮春初。有梦花中为蛱蝶，无情月里作蟾蜍。不寄数行书。
梦江南·其四
作者：屈大均
朝代：清
体裁：词

清泪好，点点似珠匀。蛱蝶情多元凤子，鸳鸯恩重是花神。恁得不相亲。
梦江南·悲落叶
作者：屈大均
朝代：清

悲落叶，叶落落当春。岁岁叶飞还有叶，年年人去更无人。红带泪痕新。
梦江南·红茉莉
作者：屈大均
朝代：清

红茉莉，穿作一花梳。金缕抽残蝴蝶茧，钗头立冬凤凰雏。肯忆故人姝。
梦衣行
作者：屈大均
朝代：清

江北与淮南，相知亦不希。相知虽不希，莫念寒与饥。朝与吐肝肠，彼自食膏粱。暮与为手足，彼自衣文縠。文王既已没，世无凤与凰。岂无凤与凰，饿死大道旁。虽有稻与粱，天不与凤凰。虽有绮与縠，天不与麋鹿。梦中一故人，呜咽持相语。遗我一茧袍，中有绵与絮。绵是湖州绵，茧是山东茧。一夕雨雪中，身以故人暖。闻君客幽州，安得在君侧。三日一饭蔬，魂飞苦无力。梦中食君食，梦中衣君衣。安得长梦中，与君不相离。
梦衣行·其一
作者：屈大均
朝代：清
体裁：古风

江北与淮南，相知亦不希。相知虽不希，莫念寒与饥。
梦衣行·其七
作者：屈大均
朝代：清
体裁：古风

闻君客幽州，安得在君侧。三日一饭蔬，魂飞苦无力。
梦衣行·其三
作者：屈大均
朝代：清
体裁：古风

文王既已没，世无凤与凰。岂无凤与凰，饿死大道旁。
梦衣行·其二
作者：屈大均
朝代：清
体裁：古风

朝与吐肝肠，彼自食膏粱。暮与为手足，彼自衣文縠。
梦衣行·其五
作者：屈大均
朝代：清
体裁：古风

梦中一故人，呜咽持相语。遗我一茧袍，中有绵与絮。
梦衣行·其八
作者：屈大均
朝代：清
体裁：古风

梦中食君食，梦中衣君衣。安得长梦中，与君不相离。
梦衣行·其六
作者：屈大均
朝代：清
体裁：古风

绵是湖州绵，茧是山东茧。一夕雨雪中，身以故人暖。
梦衣行·其四
作者：屈大均
朝代：清
体裁：古风

虽有稻与粱，天不与凤凰。虽有绮与縠，天不与麋鹿。
梦里
作者：屈大均
朝代：清

梦里啼痕湿锦衾，断肠人作峡猿吟。香魂未肯成烟雾，只为恩情深又深。衾枕何曾间死生，梦魂夜夜甚分明。无穷属累惟儿女，呜咽邻鸡第几声。秋到宵深益有声，满林凉月助凄清。霜华一片催头白，断绝啼乌子母情。
梦里·其一
作者：屈大均
朝代：清
体裁：七言绝句

梦里啼痕湿锦衾，断肠人作峡猿吟。香魂未肯成烟雾，只为恩情深又深。
梦里·其三
作者：屈大均
朝代：清
体裁：七言绝句

秋到宵深益有声，满林凉月助凄清。霜华一片催头白，断绝啼乌子母情。
梦里·其二
作者：屈大均
朝代：清
体裁：七言绝句

衾枕何曾间死生，梦魂夜夜甚分明。无穷属累惟儿女，呜咽邻鸡第几声。
梦钟广汉
作者：屈大均
朝代：清
体裁：五言律诗

尔尚为人子，未应兰玉凋。著书方属草，求食正吹箫。魂梦频来往，精灵未寂寥。死生元不隔，一片月横霄。
梦马歌
作者：屈大均
朝代：清
体裁：古风

张侯十六勇无敌，锦衣玉貌乌孙识。千金买得大宛骝，骑出沙场人辟易。挥鞭曾跃三重河，势如天边紫电过。羌儿万箭射不得，死生可托征蓬婆。一朝汗血用忽竭，君恩难报徒呜咽。玉勒金羁委草莱，龙鬐凤臆埋冰雪。英雄无命自古伤，驽骀寿比骐驎长。嗟子功名终不偶，归耕海上泪浪浪。髀里肉生悲老大，虚拟封侯如拾芥。霸陵醉尉时相侵，榆次博徒尝见卖。秋宵木叶飘寒庭，苞衣肉酪心不平。弯弓欲射天山月，拔剑难斩被头星。长夜悠悠何时旦，君父仇雠不可缓。梦中忽在白龙堆，追风千里飞龙媒。细看乃是旧乘骏，玉花朱鬣气雄哉。初交冲破沮渠阵，横行踏倒赫连台。双瞳黄金蹄碧玉，閒向长城窟中浴。圉人乃是诸降王，日喂焉支花百束。阴风吹帐雪纷纷，魂去魄来瀚海濆。死葬黄沙犹恋主，生为红粉更依君。繇来良骥感一顾，赤兔当年殉吕布。愿君努力更临戎，厉鬼还能相夹辅。
梧宫
作者：屈大均
朝代：清
体裁：五言律诗

范蠡未霸越，五湖安可浮。故人尽西子，终古一扁舟。雪气含烟白，山光逐水流。梧宫何处是，萧瑟近长洲。
梧州有端皇帝舆陵 桂枝香 贺梁太史给假南还
作者：屈大均
朝代：清
体裁：词

才人得志，喜锦绣昼还，秋气晴爽。凤阁鸾台第一，紫微初掌。炎方休沐承恩返。驻吴帆，玉人同上。锦中花吐，帘间月坠，助君娱赏。笑未老、珠生满蚌。更方朔金门，细君三两。富贵神仙，总得有何遐想。文章百卷虽尘垢，喜高名、日月皆仰。铸尧陶舜，只须糠秕，藐姑谁让。
梧树
作者：屈大均
朝代：清
体裁：五言绝句

可怜梧树枝，孤凤日相思。亦有瑶台月，含光欲赠谁。
梧桐
作者：屈大均
朝代：清
体裁：五言绝句

子熟无饥凤，枝枝坠露清。只须三两叶，便可作秋声。
植柳
作者：屈大均
朝代：清
体裁：五言绝句

又植一株斜，虽阴不碍花。参差成五柳，人说似陶家。
椰子酒歌
作者：屈大均
朝代：清

琼南无酒家，酒向椰中取。椰子有一心，出酒如娘乳。椰心在酒中，大似银桃子。浸以玉浆寒，食之甘且旨。
椰子酒歌·其一
作者：屈大均
朝代：清
体裁：五言绝句

琼南无酒家，酒向椰中取。椰子有一心，出酒如娘乳。
椰子酒歌·其二
作者：屈大均
朝代：清
体裁：五言绝句

椰心在酒中，大似银桃子。浸以玉浆寒，食之甘且旨。